لەم چاوپێکەوتنەوە ئاشنابن بەدنیای شاعیر عوسمان قادر - Hataw لەم چاوپێکەوتنەوە ئاشنابن بەدنیای شاعیر عوسمان قادر - Hataw\nسەرەتا > چاوپێکەوتن > لەم چاوپێکەوتنەوە ئاشنابن بەدنیای شاعیر عوسمان قادر\nلەم چاوپێکەوتنەوە ئاشنابن بەدنیای شاعیر عوسمان قادر\nعوسمان قادری شاعیر له چاوپێكه‌وتنێكی تایبه‌ت، تایبه‌تمه‌ندیه‌كانی خۆی ئاشكرا ده‌كات.\nسەرەتای شیعر نووسینت ئەگەرێتەوە بۆ چیکاتێ ؟ لەژێر کاری گەری کام لەشاعیرەکانی ؟\nسەرەتای شیعر نووسینم ئەگەڕێتەوە بۆ ساڵی 1988مانگی دوو ...لە شاری هەڵەبجە .\nوەکو کاریگەریش سەرەتا شیعرە بەرزەکانی احمد هەردی و هەنێ لە شیعرەکانی مامۆستا گۆران وایان کرد هەست بە بەهرەی ناوەوەی خۆم بکەم .دواتریش زۆر خوێندنەوەی شیعرەکانی حەزرەتی نالی و هەنێ لە شیعرەکانی قانع بەم دوادواییەش شیعرەکانی حەکیم میرزا گوڕ و تینێکی باشی پێ دام و وەک لەو زۆنگاوی وشک بونەی شیعر ڕزگاری کردم ..چونکە بەڕاستی شیعرەکانی میرزا جوانن و زۆر زوو ئەچنە دڵەوە .\nچۆن بوو شاعیریت هەلبژارد ؟\nئەوەی من هەستم کردبێ شیعر کەرەستەیەک نیە تۆ هەڵیبژێری یان ڕەتی بکەیتەوە بەڵکو ئەو خۆی وەک خوێن دێتە دەمارەکانتەوە و خۆی ئەسوڕێتەوە بە دەمارەکانی جەستە و دەماغی شاعیرەوە .من وای ئەبینم.\nزیاتر بەکام ڕێباز شیعر ئەنووسی ؟\nسەرەتای شیعریم بە کلاسیک دەستم پێ کرد بەڵام هەرزوو خۆم لە شیعری ئازاد دا دۆزیەوە ..هەستم کرد خۆمانو کردن بە وەزن و قافیەو کاتێکی زۆرت ئەبات و هەنێ جاریش کاتەکە ئەبێتە کاتێکی بەزایەچوو . چونکە شاعیر ئەتوانی بەبێ وەزن و قافیەش جوانترین وێنای شیعری دەربخات و بەرجەستەی بکات .\nبەرهەمی چاپکراوت هەیە ؟\nبەرهەمی چاپ کراوم تا ئێستا نیە .بەڵام کۆمەڵێ شیعری زۆرم هەیە .بەداخەوە بڵاو کردنەوەی شیعریش یان ئەبێ سەرمایەت ببێ یان پاشکۆی حیزبێ بیت .\nخۆشەویستی لای تۆ وەک شاعیریک چی دەگەینێ؟\nخۆشەویستی وەک شاعیر و وەک مرۆڤیش لای من تەنها هەستێکی جوانی ناو دڵ و دەرونە و هەمیشە ئەبێ ببەخشرێتەو بۆ بەرامبەرەکەت . خۆشەویستی نەبێ نەژیان بەڕێ ئەکرێ و نە چێژ لە جوانیەکانی تری ژیانیش ئەبینرێ . خۆشەویستی بە هەموو شێوەکانیەوە هەر جوانە .بۆ نمونە خۆشەویستی بۆ دایک و باوک بۆ هاوسەر و هاوڕێی و دۆست و برادەرەکان ..هەمویان هەر جوانن و زەرورەتی ژیانن.\nژیانی هاوسەریت بەخۆشەویستی پێک هێناوە ؟\nبەڵێ ژیانی هاوسەریم پێک هێناوە و سوپاس بۆ خوا ژیانێکی سادەی هەژارانە بە سەربەرزیەوە بەڕێ ئەکەم.\nزیاتر لەچی کاتێکدا شیعر ئەنووسی ؟\nشیعر لای من کاتی بۆنیە و مەرج نیە کاتێ دیاری بکرێ بۆ شیعر .چونکە شیعر خۆی دێ و خۆی ئەڕوا....\nدنیای شاعیر لەگەل دنیای مروڤەکانی کە جیاوازە ؟\nمنــ هەست ناکەم هەستی شاعیرێکی باش لەگەڵ هەستی کەسێکی غەیرە شاعیر جیاوازبێ .بەڵام ئەوە هەیە زۆربەی زۆری شاعیرەکان هەستیان لە کەسانی تر ناسک تر و جوانترە .\nخولیایەکت هەبووە نەهاتبێتە دی ؟ هەرچاوەروانبیت ؟\nهەموو مرۆڤێ تا ئەمرێ خولیای و ئاواتی خۆی هەیە و زۆربەشیان نایەنە دی ...بەتایبەت لەم بارو دۆخە ناخۆش ناجۆرەی کوردستان دا کە ژیان هەرخۆی بوە بە بەڵا بەسەر هاوڵاتیانەوە.\nلەئێستا دا شیعر لەچی ئاستێک دا ئەبینی ؟\nئاستی شیعر لە ئێستادا بە بۆچونی من لە جوانترین حاڵەتی دایە و ئەبینم کۆمەڵێ گەنجی جوان و به توانا شیعر ئەنوسن و سەرقاڵن .ئەوە مایەی دڵخۆشیە و هەستێکی جوانم ئەداتێ.\nچیت هەیە بۆ خوێنەرانی شیعرو ئەوانەی موعجیبن بە شیعرەکانت ؟\nمن تەنها خۆشەویستی و ڕێز و وەفام هەیە بۆ خوێنەرانی شیعرەکانم و چاوی هەمویان ماچ ئەکەم و بەدڵنیاییەوە هاندانەکانی ئەوان زیاتر گوڕ و تینم ئەداتێ بۆ شیعر نوسین.\nئەمانە لای شاعیر چیەگەیەنن ؟\nدایک، نیشتیمان، شیعر،عیشق\nدایک ....ئازیز ترین کەسە مرۆڤ شانازی پێوەبکات و لە دڵی خۆیدا بۆ هەمیشە بیهێڵێتەوە\nنیشتیمان ..... خۆی لە ڕاستیدا نیشتیمان کۆشی گەرمی مرۆڤەکانن کە تێیدا نیشتە جێن .بەڵام بە داخەوە ئێستا نیشتیمان و خاک نە ئەو کوشە گەرمەیە و نە لای خەڵکیش وەک جاران ئینتیمای بۆ مابێ بە بۆنەی ئەو هەمو ناعەدالەتی و ستەمانەی کە لە نیشتیمان و خەڵکەکەی ئەکرێ .\nشیعر .....شیعر بۆ من دیاری خودایە و خەمی دڵم سوک ئەکات و خۆشیم ئەداتێ\nعیشق .... عیشق یەکەم جار بۆ خودایە دواتر عیشقی نێوان مرۆڤەکان .دواتر عشقی دار و دڕەخت و کەژ و ئاو خاک ...ئەوانە هەموی بە عیشق و خۆشەویستیەوە جوانن .\nدواتر دەسخۆشی و سڵاوی جوانم بۆ کاکە هەورامانی خۆشەویست هەیە و خوای گەورە چاوی لێی بێ .سوپاسی مانو بونەکانی ئەکەم .\nئامادە کردنی چاوپێکەوتن :هەورامان خالید\nItem Reviewed: لەم چاوپێکەوتنەوە ئاشنابن بەدنیای شاعیر عوسمان قادر Rating: 5 Reviewed By: hataw magazin


کۆبوونەوەی پارتەکانی کوردستانی ئێراق سەبارەت بە سەرۆکایەتی ئەم ناوچەیە\nپارتەکانی سەرەکیی هەرێمی کوردستانی ئێراق بەمەبەستی لێکدانەوەی پرسی هەڵبژێردرانی سەروکایەتی ئەم هەرێمی کۆبوونەوە. بەگوێرەی ڕاپۆرتی هەواڵدەریی کوردپرێس، دوێنێ پێنج شەممە پارتەکانی دیموکراتی کوردستان(پارتی) ، یەکێتی نیشتمانی (یەکێتی) ، بزووتنەوەی گۆڕان، یەکگرتووی ئیسلامی و کۆمەڵی ئیسلامی ، کۆبوونەوەیەکی نوێیان لەشاری هەولێری ناوەڕاستی هەرێمی کوردستانی ئێراق بەمەبەستی لێکدانەوەی پرسی پۆستی سەرۆکایەتی ئەم هەرێمە و گەیشتن بە ڕێککەوتن لەمبارەوە بەڕێوە برد بەڵام ئەم کۆبوونەوەیە ئەنجامێکی لێ نەکەوتەوە.\nئامانج لەم کۆبوونەوەیە درێژەپێدانی وتووێژگەلێکە کە لە ڕۆژی سێ شەممە هەژدەی ئاب سەبارەت بە لێکدانەوەی پرسی پۆستی سەرۆکایەتی هەرێمی کوردستانی ئێراق دەست پێکراوە و پارتەکان بۆ گەیشتن بە ڕێککەوتنی تۆکمەوتەواو لەم بارەوە هەوڵ دەدەن .\nپارتەکانی سیاسیی هەرێمی کوردستانی ئێراق بەسەرنج دان بە کۆتایی هاتنی ماوەی سەرۆکایەتیی مەسعوود بارزانی بەسەر ئەم ناوچەیە، وتووێژگەلێکی چڕوپڕیان لەڕۆژی سێ شەممەوە بەمەبەستی گەیشتن بە ڕێککەوتن و بڕیاردان سەبارەت بە پۆستی سەرۆکایەتی هەرێمی کوردستان دەست پێکردووە و ئەمەش لەحاڵێکدایەکە وتووێژەکانی چەند مانگ لەمەوبەری ئەوان ئەنجامێکی لێ نەکەوتەوە.\nئەمەش لە حاڵێکدایە کە ڕۆژی سێ شەممەی ڕابردوو ئەنجومەنی دادی هەرێم دەنگی دایە درێژکرانەوەی ماوەی سەرۆکایەتیی مەسعوود بارزانی بەڵام یووسف محەممەد سەرۆکی پەرلەمانی هەرێم ڕایگەیاند : ئەنجومەنی دادی ئەم وڵاتە شیاوەتی ئەوەی نییە دەنگ بدات بۆ درێژکردنەوەی سەرۆکایەتی مەسعوود بارزانی.\nلەلایەکی دیکەوە بە گوێرەی یاسای بنەڕەتیی هەرێمی کوردستانی ئێراق ، لە کاتی کۆتایی هاتی ماوەی سەرۆکایەتیی هەرێمی کوردستانی ئێراق، سەرۆکی پەرلەمانی هەرێم دەبێ بەرپرسایەتی سەرۆکایەتی ئەم ناوچەیە بە ئەستۆ بگرێت.\nبه‌روار: 2015-08-21 | په‌نجه‌ره: کوردستانی عێراق | سه‌ردان: 296 | Like: 0


23:31 - 1 رێبەندان 2717\nئەم ڕێوڕەسمە بە سروودی نەتەوایەتیی ئەی ڕەقیب و ڕاگرتنی چەند ساتێک بێدەنگی بۆ ڕێز گرتن لە گیانی پاکی سەرجەم شەهیدانی ڕێگەی ڕزگاریی کوردستان دەستی پێکرد.\nپاشان، لە بڕگەی یەکەمی ئەم ڕێوڕەسمەدا، دوکتور میرۆ عەلیار ئەندامی دەفتەری سیاسیی حیزبی دێموکراتی کوردستانی ئێران بە بۆنەی یادی ٧٢ ساڵەی دامەزرانی کۆماری کوردستان چەند وتەیەکی پێشکەش کرد.\nعەلیار لە قسەکانیدا باسی لەوە کرد: مێژوو ئه‌و شانازییه‌ی به حیزبی دێموکراتی کوردستان به‌خشی که کۆماری کوردستان، یه‌که‌م ده‌سه‌ڵاتی نه‌ته‌وه‌یی مودێڕنی کورد، دابمه‌زرێنێ و ڕێبه‌ره‌که‌ی، نه‌مر قازی محه‌ممه‌د، به سه‌رۆک و پێشه‌وای ئه‌و کۆماره دیاری بکرێ.\nعەلیار هەروەها باسی لەوە کرد: له‌کاتێکدا ڕێژیم مه‌شڕووعییه‌تی نه‌ماوه و درزی گه‌وره که‌وتۆته نێو ڕیزه‌کانیه‌وه، خه‌ڵک نیسبه‌ته‌ن یه‌کپارچه و یه‌کگرتووه. ڕاپه‌ڕینی ئه‌وجاره به‌پێچه‌وانه بزووتنه‌وه‌ی سه‌وز، له تاران و چه‌ند شوێنیک دا قه‌تیس نه‌مایه‌وه، هه‌موو وڵات تێیدا به‌شدار بوو.\nدواتر، کۆڕی موزیکی حیزبی دێموکراتی کوردستانی ئێران، سروودێکی شۆڕشگێڕانەی لەژێر ناوی سپێدە هۆنڕاوەی سەلام ئیسماعیلپوور پێشکەشی بەشداربووان کرد.\nدواتر، پەیامی ڕێکخراوەکانی یەکیەتیی ژنان، لاوان و خوێندکارانی دێموکراتی کوردستانی ئێران لە لایەن شنه دروودگەر جێگری سکرتێری یەکیەتیی ژنان خوێندرایەوە.\nهەروەها بە بۆنەی ٧٢ـەمین ساڵڕۆژی دامەزرانی کۆماری کوردستان، سروودێک لەژێر ناوی ٢ی ڕێبەبدان لە لایەن منداڵانی ناوەندی نێرگزەوە پێشکەش کرا.\nلە بڕگەیەکی دیکەی ڕێوڕەسمەکەدا پەخشانێک لەژێر ناوی لوتکەی ئامانج لە لایەن هاوڕێی پێشمەرگە سامڕەند مام نەبی پێشکەش کرا.\nپاشان پارچە موزیکێک لە لایەن خاتوون کامیلیا نەوسوودی بە ئامێری سەنتوور و هاوڕێی پێشمەرگە نیزام سەجادی بە ئامێری زەرب پێشکەش کرا.\nدواتر گۆرانییەک لەژێر ناوی خاسەکەو لە لایەن هاوڕێی پێشمەرگە سەعدوون خزرپوور پێشکەش کرا.\nلە بەشێکی دیکەی ئەو ڕێوڕەسمەدا هاوڕێی پێشمەرگە نیزام سەجادی گۆرانییەکی پێشکەش کرد.


قائیمقامی دووکان هۆشداری دەداتە هاووڵاتیان\nقائمقامیەتی قەزای دووکان هۆشداری دەداتە شۆفێران رێگای قەرەسرد و شاخی فریاد کە قەزای دووکان دەبەستنەوە بەدۆڵی گوندەکانی جافایەتی و ناحیەی بنگردوو لەوێشەوە بۆ دەڤەری راپەڕین بەبەفر گیراوە و ئەو رێگایە بۆ هاتوچۆ بەکارنەهێنن .\nئەمڕۆ هەینی 18/01/2019 شاهۆ عوسمان، قائمقامی قەزای دوکـــان بە کوردستان24ی راگەیاند : "بەهۆی بەفر بارینی زۆر شەوی رابردوو نزیکەی 100 ئۆتۆمبێلی جۆراوجۆر لە رێگاکانی دوکــان-رانیە، دوکـــان-کەلکەسماق و کـــــۆیە- شاخی قەرەسرد رزگار کــــران" .\nئاماژەی بۆ ئەوەش کرد، سەرەڕای رشتنی خوێ لەو ڕێگایانە و پاککردنەوەیان لە لایەن شاروانیەکانی دوکان و سوردداش و پیرەمەگرون و خەلەکان و سەرگەڵوو ، بەڵام بەهۆی زۆری رێژەی بەفربارین و دابەزینی پلەکانی گەرما شەقامەکان لەبەرزایی شاخەکان بەستویەتی".\nداواش لە شۆفێران دەکات، رێگای دۆڵی جافایەتی و شاخی فریاد و شاخی قەرەسرد بەکار نەهێنن چونکە تا ئێستا مەترسی لەسەرە .\nبەهۆی هەڵکەوتەی جوگرافیای سنوورەکە، زوربەی رێگاکانی دوکـــان ناوچەی شاخاوین و شاڕێگای سەرەکیشن بۆ بەستنەوەی پارێزگای سلێمانی بە هەولێر و رانیە و دهۆک.\nدوێنێ پێنج شەممە، 17/01/02019، شەپۆلێکی بەفربارین زۆربەی شار و شارۆچکەکانی هەرێمی کوردستانی گرتەوە و بەهۆیەوە چەندین رێگای سەرەکی پەکییان کەوت.


عێراق و خۆپیشاندانە ملیۆنیەکان\n1/26/2020 2:22:28 PM\n14806 جار خوێندراوەتەوە\nخۆپیشاندان و ناڕەزایەتیەکانی عێراق لە سێ مانگی رابردوودا نزیکەی ٧٠٠ قوربانی و زیاتر لە ٢٢ ھەزار برینداری لێکەوتووەتەوە، ئێستا لە ئەدەبیاتی سیاسی و میدیایی عێراقدا بە شۆڕشی تشرین ناودەبرێت، دەستوری عێراق ئەو مافەی بۆ ھاوڵاتیانی عێراق دەستەبەرکردووە بە ئازادی ڕای خۆیان دەربڕن، بەڵام لە تەنیشت ئەو مافەشدا لایەنی نەناسراو و نادیار، واتە لایەنی سێیەم تا ئێستا ئەو ژمارانەی لە ھاوڵاتیانی عێراق بەو دەردە بردووە کە لە سەرەوە باسمکردوون، جگە لەوانەی لە زینداندان و یان ڕفێنراون و تیرۆر کراون.\nخۆپیشاندانی ملیۆنی کە موقتەدا سەدر لە دوو ھەفتەی ڕابردوودا بانگەشەی بۆ کرد سەرەتا لە ڕێگەی تویتەکەیەوە و لە ئێرانەوە، دواتر ھەموو تاقم و میلیشیا چەکدارەکان چوونە پاڵی و لە ڕێگەی کەناڵەکانیانەوە گەورەترین ھەڵمەتی بانگەشە و ریکلامیان بۆ کرد بۆ ئەوەی ھێزەکانی ئەمریکا لە عێراق بچنەدەرەوە.\nھەرچەندە ھیچ پێوەر و پێوانەیەکی ورد و دروست لەبەردەستدا نیە بۆ دیاریکردن و جێگیرکردنی ئەو ژمارە گەورە، جگە لەوەی تەنھا بۆ بانگەشە و بەرزکردنەوەی ورەی لایەنگرانی موقتەدا سەدر ساڵانێکە خۆپیشاندانی ملیۆنی لە ئەدەبیاتی سیاسی شیعە و تائیفی عێراقدا بەکاردەھێنێت.\nبەڵام لە ھەمانکاتدا ئەوەی خۆپیشاندانی ملیۆنیە بەڕاستی، خۆپیشاندانەکانی ١٠٠ ڕۆژی ڕابردووی خەڵکی ناوەڕاست و باشووری عێراقە کە بەشێکی زۆری لاوانن، داوای مافە ڕەواکانی خۆیان دەکەن داوای نان و ئازادی و یەکسانی و خزمەتگوزاری و ئاو کارەبا و ئارامی و سەروەربوونی یاسا و نەمانی حوکمی میلیشیاتی چەکدار و بیمەی بێکاری و بیمەی تەندروستی و بەرگرتن لە دەستوەردانی وڵاتانی دراوسێ لە کاروباری ناوخۆی عێراق\nئەوەی جێی نیگەرانی خەڵک و تەنانەت لایەنگرانی خودی سەید موقتەدایە ئەوەیە کە، ئەم بەڕێزە لە سەرەتای ئەم بزاڤە جەماوەرییەوە خۆی بە خاوەن و پشتیوانی دەزانێت، بەڵام ئێستا ھێشتا ئەم بزاڤە نەگەیووەتە مەنزڵ، ئەو بانگەشەی خۆپیشاندانێکی تر دەکات کە دژ بە ئامانجەکانی بزاڤە سەرەکیەکەیە، ھەرچەندە لە دواساتەکانی پێش ئەنجامدانی خۆپیشاندانەکە شوێنەکەی گۆڕی بۆ جادریە دوور لە گۆڕەپانی تەحریر کە ئەمە دەرگای بەریەککەوتنی داخست لە نێوان ئەو دووبەرەدا کەبەرەی گەل و بەرەی میلیشیا و تاقمە وابەستەکانیانن.\nھۆکاری خۆپیشاندانی ھەوادارانی سەدر\nھۆکاری سەرەکی ئەم خۆپیشاندانە وەکو سەرچاوە ئاگادارەکان لە ماڵی شیعە باسی دەکەن ئەم ئەرکە بە موقتەدا سپێردراوە لەلایەن ھەموو تاقمە شیعیەکانی ترەوە بەو پێیەی کە موقتەدا پێگەی لە ھەموویان لە ئێستادا لەوانی تر بەھێزترە بۆ ئەوەی ئەو ڕاپەڕینە جەماوەریە گەورە و بەھێزەی عێراق لاوازبکەن و سەرنجی میدیا و ناوەندەکانی بڕیار و وڵاتان بگۆڕن بە ئاڕاستەیەکی تر و داوای چوونەدەرەوەی ھێزەکانی ئەمریکا بکەن، لەلایەکی ترەوە ئەوەی چاودێرانی خۆپیشاندانەکە و لایەنی تریش باسی دەکەن کە ژمارەی بەشداربوون زۆر کەمتر بووە لە ملیۆن و دروشمەکانی خۆپیشاندەرانیش گۆڕا لە چوونەدەرەوەی ھێزەکانی ئەمریکا بۆ چوونە دەرەوەی ئێران و کۆتاییھێنان بە دەستوەردانی لە کاروباری ناوخۆی عێراق و دروشمدان دژ بە سەرۆکی تاقم و گروپە میلیشیاویەکان و تەنانەت خودی موقتەداش.\nلە کۆتاییدا پێویستە ئەوەش بڵێم کە موقتەدا سەدر لە گەڵ خۆپیشاندانەکانیشدا پەیامێکیشی بڵاوکردەوە بۆ لایەنگرانی و ڕوو لە گەلی عێراقیش کە دەخوازێت میلیشیاکانی حەشدی شەعبی ھەڵبوەشێنرێنەوە و لە ناو ھێزەکانی وەزارەتی ناوخۆ و بەرگری عێراقدا جێگەیان بکرێتەوە، بەڵام ئەم داخوازییەی پێشتر عادیل عەبدولمھدیش سەرۆک وەزیرانی کاربەڕێکەر کە فەرماندەی گشتی ھێزە چەکدارەکان بوو، بۆی نەچووەسەر بۆیە بۆ سەید موقتەداش ناچێتە سەر.


حه‌سه‌ن گه‌رمیانی خه‌ڵات وه‌رده‌گرێ\n28/7/2019 - 14:25\nله بنه‌ڕه‌تدا كاك حه‌سه‌ن گه‌رمیانی سه‌ربه‌خانه‌واده‌یه‌كی ڕواندزییه\nئه‌م مامۆستا یه له هه‌فتاكانه‌وه ناوچه‌ی گه‌رمیانی خسته به‌رپێناسه‌یه‌كی نوێ ، هه‌ر چه‌نده گه‌وره كه‌سانی ڕۆشنبیرو دونیای سیاسه‌ت و كوردایه‌تی زۆری به‌رهه‌مهێناوه به‌ڵام كه‌سیان وه‌كو كاك حه‌سه‌ن نازناوی گه‌رمیانێكی پانو پۆڕو پڕ خێرو خه‌ڵكێكی ساده‌و زیره‌ك و جارجار ئازای به‌خۆوه هه‌ڵنه‌گرت.\nبۆیه گه‌رمیان شانازی پێوه كردو كه‌چی له بنه‌ڕه‌تدا كاك حه‌سه‌ن سه‌ربه‌خانه‌واده‌یه‌كی ڕه‌واندزی یه‌و ده‌كرێت سه‌رجه‌له‌كه‌ی به‌مشێوه‌یه ناوزه‌ده‌بكه‌ین حه‌سه‌ن عه‌بدوڵای كوڕی مام ئاغا ی كوڕی به‌هرام به‌گ كوڕی ره‌سوول پاشای میری سۆران .\nوابزانم ناوی یه‌كێك له باپیرانم له‌بیرچوو،مامۆستا حه‌میدو مامۆستا خالید كه خۆشیان سه‌ر به‌و بنه‌ماڵه‌یه‌ن و له‌هه‌مووكه‌س باشتر مێژووی ئه‌م خانه‌واده‌یه ده‌زانن فه‌رموویان بارام به‌گ له‌سه‌رده‌می عوسمانییه‌كاندا ده‌كرێته والی به‌غدا دووكوڕی ده‌بێت یه‌كێكیان له‌ئاوی دیجله‌دا ده‌خنكێت و ئه‌وی تریان كه باپیری مامۆستا حه‌سه‌نه له‌كه‌ركووك جێگیر ده‌بێت و ده‌سڕۆ ده‌بن چه‌ند كارگه‌یه‌ك داده‌مه‌زرێنێ و خه‌ڵكانێكی زۆریش كاری لاده‌كه‌ن هه‌رله‌كه‌ركووك ئامینه‌خانی دیاربه‌كری ده‌ناسێت و هاوسه‌رگیری ده‌كه‌ن وابزانم سه‌دو بیست ساڵ ژیاوه .\nپیری قه‌ره‌چێوار و مام ئاغا دۆستایه‌تییه‌كی ته‌واو په‌یداده‌كه‌ن و ده‌بنه یه‌ك ماڵ و یه‌ك بنه‌ماڵه‌و ماڵوموڵكی له‌كه‌ركووك به‌جێده‌هێڵی و به‌ره‌و قادركه‌ره‌م و مه‌ڵبه‌ندی سۆفیگه‌ری كۆچده‌كه‌ن له‌وێ له‌دووری كوانووی خامۆشی میری سۆران و له‌جیاتی هه‌وڵدان بۆ شۆڕش و كوردایه‌تی و بوژانه‌وه‌ی میر نشینی و دامه‌زراندنی ده‌وڵه‌تێكی كوردستانی واز له هه‌مووبیرۆكه‌یه‌كی له‌م جۆره دێنن و خه‌ریكی زیكرو خوداپه‌رستی و سۆفیگه‌رێتی ده‌بن وبه‌ڵام ڕه‌واندزو میری سۆران و ناوی ره‌سوول پاشاوخزمانی ئه‌وده‌ڤه‌ره له‌بیرناكه‌ن بۆ منداڵه‌كان ده‌ماوده‌م باسده‌كرێت و له‌هه‌موو كه‌س زیاتر كه توانی ئه‌م ئاگره نه‌كووژێته‌وه كاكه حوسینی براگه‌وره‌و ڕۆشنبیرو خوێنده‌وارێكی سه‌رسه‌خت و كوردپه‌روه‌رێكی بێهاوتا و برای شیری شێخ مارف و شێخ حوسێن به‌رزنجی كه ته‌نانه‌ت له‌زیندانیشدا هه‌ر پێكه‌وه بوون .. كاكه حوسێن ده‌یزانی هونه‌ر له شه‌ڕه گووله و شه‌ڕه تۆپ مه‌ودای فراوانتره بۆیه هه‌ر ئه‌م زاته مه‌زنه بووه هۆی داچه‌سپاندنی ڕۆشنبیری له‌نێو نه‌وه‌ی نوێی ئه‌م خانه‌واده‌یه‌دا ، ئه‌و هانده‌ری یه‌كه‌می مامۆستا حه‌سه‌نه و هه‌ر ئه‌ویش مامۆستای یه‌كه‌می بلیمه‌تی موزیكی كوردی كاكه دلێر حوسێن و كاك هێمن حوسێنی خسته نێو ئه‌م ده‌ریاگه‌وره‌یه‌ی هونه‌ر .. منیش له‌منداڵی به‌په‌رتووك و گۆڤاره جۆراوجۆره‌كانی كاك حوسێن چاوم به دونیای ئه‌ده‌بدا خشاند ..\nمامۆستا حه‌سه‌ن گه‌رمیانی زۆر له‌وه‌زیاتری پێیه كه بۆی هه‌ڵڕشتووین ، وابزانم كاك فه‌رهه‌نگ غه‌فوورله‌پێشوازیدا شتێكی جوانی گوت كه ئۆرجیناڵه‌و كۆپی نییه ، لێره‌وه من به‌هه‌موو گۆرانیبێژان و هونه‌رمه‌ندانی بوواری موزیك ده‌ڵێم ، كه‌م كه‌س هه‌یه بتواانێت لاسایی سێوه‌و ساڵح دیلان ره‌فیق چالاك و حه‌سه‌ن گه‌رمیان بكاته‌وه بۆیه تائێستا نه‌یانتوانیوه ده‌سكاری شێوازو ستایله‌كه‌یان بكه‌ن بۆنموونه له كۆنترین گۆرانی حه‌سه‌ن گه‌رمیانیدا كه‌مه‌ره شل هه‌ڵسانه‌وه‌یه‌كی تێدایه كه‌شیعری مام هێمنه نیمه ئاواڵێ له‌گۆشه‌ی بێكه‌سیدا خه‌م نه‌بی .... مه‌قامه‌كه به‌یاته به‌یاتیش وابزانم یه‌كێكه له ئاسانه‌كان به‌ڵام كاك حه‌سه‌ن به‌شێوه‌یه‌ك ده‌یڵی زۆر ده‌گمه‌نه‌و هه‌ر كه‌سێك بییه‌وێ لاسایی بكاته‌وه حه‌تمه‌ن و سه‌داسه‌د نه‌شاز ده‌كات و ناتوانێت وه‌ك هونه‌رمه‌ند گه‌رمیانی ره‌واندزی له‌ره‌و نه‌بره‌كانی گه‌روو له‌شوێنی خۆیدا به‌كار بێنێت . هیوادارم كه ده‌وڵه‌تی كوردی بێته كایه‌وه سه‌دانی وه‌ك مامۆستاو به‌تایبه‌تی تیپی موزیكی دێرینی سلێمانی و هه‌ولێرو كۆیه‌و كه‌ركووك و ره‌واندز كه‌سانی وه‌ك كاك ئه‌نوه‌ر قه‌راخی و كاك خالید سه‌ركارو هه‌مو جوانمێرانی هونه‌ری ئه‌وشارانه‌و شاره‌كانی تر خه‌ڵات بكرێن و ڕێزیان لێبگیرێت و با سیاسه‌ت و حیزبایه‌تی ماڵی هونه‌ر كاول نه‌كه‌ن و ده‌ستخۆش..\nن/ مه‌هه‌دی ئومێد


چیرۆكی گەردەلولی بیابان؛ شەڕو ماڵوێرانیی‌و گۆڕانكاری ڕیشەیی - پەرەگراف\nچیرۆكی گەردەلولی بیابان؛ شەڕو ماڵوێرانیی‌و گۆڕانكاری ڕیشەیی\nدەبابەیەكی عێراقیی بەجێماو لەسەر ڕێگای بەرەو شاری كوەیت.\nئەم مانگە 30 ساڵ تێپەڕدەبێت بەسەر كۆتایهاتنی داگیركاریی عێراق بۆسەر كوەیت، پەلامارەكەی عێراق لە مانگی ئابی ساڵی 1990 دەستی پێكرد‌و دوای چەند مانگێك لە شەڕو كاولكاریی بە سەركەوتنی هاوپەیمانان لە گەردەلولی بیابان كۆتایی هات‌و گۆڕانكاری ڕیشەیی بەدوای خۆیدا هێنا، یەكێك لەوانە ڕاپەڕینی بەهاری 1991ی خەڵكی كوردستان بوو.\nدوای 20 هەفتە لە هەڵمەتی كۆكردنەوەی هێزە سەبازییەكان لە ناوچەی كەنداو، هێزەكانی هاوپەیمانان بە سەركردایەتی ئەمریكا و بە بڕیاری نەتەوە یەكگرتووەكان هێرشێكی ئاسمانییان دەستپێكرد، دواتر چوار ڕۆژ شەڕ و ڕوبەڕوبونەوەی زەمینی ئەنجامدرا، تا لە 28ی شوباتی 1991 دواهەمین سەربازی عێراقی لە خاكی كوەیت كرایە دەرەوە.\nگەردەلولی بیابان، خاڵی گۆڕانكاری سەربازیی بوو، چونكە ویلایەتە یەكگرتووەكانی ئەمریكای كردە بەهێزترین هێزی سەربازیی جیهان، ئەو ململانێ كورتخایەنەی لە ئارادابوو خێراتر یەكێتی سۆڤیەتی هەڵوەشاندەوەو گۆڕەپانەكە بۆ ئەمریكا چۆڵتربوو.\nلە جەنگی كەنداودا بۆ یەكەمجار فڕۆكەی شەبەح بەكارهات كە ئامانجەكانی زۆر بە وردی دەپێكا، چەندین شوێن لە یەككاتدا دەكرانە ئامانج، بە پێچەوانەی ڕابردووەوە كە بە زنجیرە هێرش دەكرایەسەر شوێنەكان، مەبەستیش لەو كارە سەرلێشێواندن و دروستكردنی پشێویی بوو.\nلەو جەنگەدا هێرشەكان بەشێوازێكی جیاوازتربوون، بەتەواوی پشت بە بۆردومانی ئاسمانی و موشەك و تەكنەلۆژیای پێشكەوتوو دەبەسترا، ئەمەش هەمان ئەو شێوەیەبوو كە دواتر هێزە ڕۆژئاواییەكان بۆ هێرشكردنەسەر چەند شوێنێكی دیكە بەكاریانهێنا، لەوانە هێرشەكانی ناوچەی بەڵقان.\nبۆردومانی هاوپەیمانان بۆسەر هێزەكانی عێراق.\nدۆخەكە چۆن گەیشتە هەڵگیرساندنی جەنگ؟\nبەر لە پێنج مانگ و لە كاتژمێر دووی بەرەبەیانی 2 ئابی ساڵی 1990 عێراق لە سنوری باشورەوە هێرشی كرد و كوەیتی پایتەختی داگیركرد.\nهێزە عێراقییەكان لە ماوەیەكی كەمدا سوپای كوەیتیان شكاند كە ژمارەیان زۆر كەمبوو، شێخ جابر ئەحمەد ئەلسوباح میری پێشووتری كوەیت وڵاتەكەی بەرەو سعودیە جێهێشت.\nسەدام حسێن باسی لەوە كرد هێرشەكەیان بۆ پاڵپشتی شۆڕشێك بووە كە دژی میری كوەیت بەرپاكراوە، بەڵام كوشتنی ئەو كوەیتییانەی ڕوبەڕوی هێزە عێراقییەكان بوبونەوە، قسەكانی سەدامی بەدرۆ خستەوە.\nسەدان هاووڵاتی بیانیی لە كارگە عێراقی و كوەیتی و بنكە سەربازییەكان گیریانخوارد، بەڵام سەرجەمیان پێش ئەنجامدانی هێرشەكەی هاوپەیمانان ئازاد كران.\nلەشكركێشییەكە بۆسەر كوەیت لەكاتێكدابوو عێراق لە دۆخێكی ئابوری خراپدا بوو، بەهۆی ئەو قەرزە زۆرەی دوای كۆتایی هاتنی جەنگ لەگەڵ ئێران لەسەری كەڵەكە بووبوو، سەدام كوەیتی تاوانباركرد بە دابەزاندنی نرخی نەوت ئەوەش لەڕێی هانەردەكردنی بڕێكی زیاتری نەوت لە كێڵگە هاوبەشەكانی نێوانیان، كاتێكیش كوەیت ڕەتیكردەوە لەو قەرزانە خۆشببێت كە داوێتی بە عێراق، سەدام حسێن هێرشەكەی ئەنجامدا.\nنەتەوە یەكگرتووەكان ئیدانەی لەشكركێشییەكەی كرد، لە 6ی ئابەوە گەمارۆی خستەسەر بەغداد، دواتر ئەنجومەنی ئاسایش لە 29ی تشرینی دووەمدا بڕیاری 678ی دەكرد كە ڕێگەی دەدا بە بەكارهێنانی هێز دژ بە عێراق، شەوی 15ی كانونی دووەمی 1991 دیاریكرد وەك دوا مۆڵەت بۆ كشانەوەی عێراق لە كوەیت.\nسەرەتای مانگی كانونی دووەمی 1991 چەندین هەوڵی دیبلۆماسی ئەنجامدران بۆ چارەسەركردنی كێشەكە بێ بەكارهێنانی هێز، لەگەڵ تێپەڕینی ڕۆژەكاندا دڵنیایی هەڵگیرسانی جەنگ زیاتر دەبوو.\nهێزەكانی ئەمریكا لە فڕۆكەخانەی زەهران لە سعودیە.\nهەوڵە عەرەبییەكان بۆ چارەسەر بەتەواوی شكستیان هێنا، خافێر پێرێز دیكۆیار سكرتێری گشتیی ئەوكاتی نەتەوە یەكگرتووەكان، چاوی بەسەدام حسێن كەوت بەڵام نەیتوانی ڕازیبكات بە كشانەوە، تەنانەت سەرۆكی عێراق ڕازی نەبوو بە ئەنجامدانی گفتوگۆ لەوبارەیەوە.\nلە 9ی كانونی دووەمدا، جیمس بەیكەر وەزیری دەرەوەی ئەمریكا لەگەڵ تاریق عەزیز هاوتا عێراقییەكەی كۆبۆوە، بەڵام ئەوەش بێئەنجام بوو.\nلەو كاتەدا واشنتۆن ڕایگەیاند، سەرجەم ڕێگا دیپلۆماسییەكانی بۆ گەیشتن بە چارەسەر تاقیكردۆتەوە و چارەسەری دیكە نەماوە، بۆیە لە 12ی مانگدا كۆنگرێس بڕیاری جەنگی بەرامبەر بە عێراق دەركرد.\nبێهەڵوێستیی سەدام حسێن لەبارەی كشانەوەوە، زۆر كەسی توڕە و دڵگران كرد، چونكە ئەگەر كشانەوەیەكی كەم لە چەند ناوچەیەك هەبوایە، وایدەكرد كۆمەڵگای نێودەوڵەتی دژی هێرشەكەی هاوپەیمانان بێت و فشار بخرێتە سەر ئەمریكا و بەریتانیا بۆ دواخستنی ئۆپەراسیۆنی گەردەلولی بیابان.\nلە 15ی مانگدا هەمووان دڵنیابوون لەوەی جەنگ ڕوودەدات و هێرشەكەش فراوان دەبێت.\nدەستپێكردنی هێرشی گەردەلولی بیابان لەلایەن هاوپەیمانان و بەسەرۆكایەتی ئەمریكا شتێكی كتوپڕنەبوو.\nلە شەوی 16ی كانونی دووەم و 10 خولەك بەر لە نیوەشەو، هەڵمەتێكی فراوانی بۆردومانی ئاسمانی بۆسەر عێراق لەلایەن فڕكەكانی ئەمریكا و بەریتانیا و سعودیەوە ئەنجامدرا، كەشتییە ئەمریكییەكان موشەكی كروزی بالستییان ئاڕاستەی ئامانجەكان دەكرد.\nلەماوەی 24 كاتژمێری یەكەمی جەنگدا هەزار هێرش بۆ پێكانی ئامانجە عێراقییەكان ئەنجامدران، پشكی شێر بەر بەغداد كەوت و ژمارەیەكی زۆر لە هاووڵاتیانی مەدەنی بونە قوربانی.\nڕۆژی دواتر ئەمریكا جەنگی دووەمی كەنداوی دژی عێراق دەستپێكرد، بەغدادیش هەڕەشەكانی لەبارەی بۆردومانكردنی ئیسرائیل بردەسەر.\nوەڵامی سەربازیی عێراق لە 18ی كانونی دووەم دەستی پێكرد تاوەكو 25ی شوبات بەردەوامبوو، لەو ماویەدا 19 هێرشی موشەكی لە خۆرئاوای عێراقەوە بۆسەر ئیسرائیل ئەنجامدا.\nئیسرائیل ڕایگەیاند، لەو هێرشانەدا 14 كەس كوژراون و دەیانی دیكە برینداربوون.\nلە 23ی مانگ عێراق نزیكەی ملیۆنێك تەن نەوتی خاوی ڕشتە ئاوی كەنداوەوەو ئاگری لە كێڵگەكانی كوەیت بەردا.\nلە 24ی شوبات هێزەكانی هاوپەیمانان لە چەند قۆڵێكەوە هێرشی زەمینییان ئەنجامدا، هەروەها هێرشكرایەسەر ئەو هێزە عێراقییانەی لە خۆرئاوای كوەیت جێگیركرابوون، بەوەش هاوپەیمانان چونە ناو كوەیت و باشوری عێراقەوە.\nلە 25ی شوبات عێراق بڕیاریدا بە مەرجەكانی كشانەوە قایل بێت و ڕۆژی دواتر سوپاكەی دەستیكرد بە كشانەوە لە كوەیت.\nكشانەوەكە بەڕادەیەك ناڕێكخراوبوو چەندین دەبابە و تانك و زرێپۆش لەسەر سنوری نێوان هەردوو وڵات جێمان، ئەوەش ئامانجێكی ڕوون و دیاربوو بۆ فڕكەكانی هاوپەیمانان.\nجۆرج بوشی باوك سەرۆكی ئەو كاتی ئەمریكا، لە 27ی شوبات بڕیاری وەستانی شەڕ و ئازادكردنی كوەیتی ڕاگەیاند.\n14ی ئازاری 1991 شێخ جابر ئەحمەد ئەلسوباح گەڕایەوە كوەیت، ئەو چەند مانگەش حكومەتەكەی لە سعودیەوە كارەكانی ڕادەپەڕاند.\nكۆتایی مانگی 2ی 1991 عێراق كشانەوەی لە كوەیت ڕاگەیاند.\nئەنجومەنی ئاسایش لە سێی نیسان بڕیاری 687ی دەركرد كە تێیدا بە فەرمی شەڕی وەستاند لەگەڵ لەناوبردنی چەكە كۆمەڵكوژەكانی عێراق، هەروەها دروستكردنی سندوقێك بۆ هاوكریكردنی ئەوانەی لە هێرشەكەی كوەیت زیانیان بەركەوتووە.\nلەو كاتەدا چەندین وڵات بەشداریی بڕیارەكەیان كرد، لەوانە ئەمریكا، بەریتانیا، ئیتاڵیا، فەڕەنساو ئەڵمانیا هەروەها میسر، سعودیە، ئیمارات، سوریا، قەتەر، عومان‌و مەغریب.\nگەردەلولی بیایان بە یەكەم جەنگی تەلەفزیۆنی دادەنرێت، چونكە سەرجەم كەناڵەكان لە یەكەم ساتەوە تا كۆتاییەكەی وێنەی موشەك و فڕۆكە و هێرشەكانیان گواستەوە، تەنانەت وێنەی ئەو ساتانەشی تێدابوو كە موشەكەكان ئامانجەكانیان دەپێكن.\nمەبەستی هاوپەیمانان لە پەخشكردنی ئەو هێرشانە، دەرخستنی تواناكانیان بوو لە وردیی پێكانی ئامانجی هێرشەكان.\nهاوپەیمانان لەو كۆنگرە ڕۆژنامەوانییە ڕۆژانەیەی دەیانبەست، ئەو وێنەو ڤیدیۆیانەشیان نمایش دەكرد كە لە ڕێگەی مانگە دەستكردەكانەوە گیرابوون، تێیدا باسیان لەوە دەكرد چۆن شوێنە سەربازییەكانیان وێران كردووە و مەدەنییەكانیان پاراستووە لەو هێرشانە.\nبەڵام و لەواقیعدا وێنەكەی پێچەوانە و جیاوازبوو لەوەی لە كۆنگرەكاندا پیشاندەدرا، بەجۆرێك وێرانەیەكی زۆر هەبووە و خەڵكێكی زۆری مەدەنیش بوبونە قوربانیی.\nهێرشەكانی بەغداد بۆسەر دامەزراوە سەربازی و ناوەندەكانی پەیوەندی و باڵەخانەی پەرلەمان و فڕۆكەخانە و وەزارەتی بەرگری و چەند شوێنێكی دیكەبوو.\nوێرانكردنەكە تەنها بەغدادی نەگرتەوە بەڵكو سەرجەم شوێنە سەربازییەكان لە شارە گەورەكانی عێراق كرانە ئامانج، ئەمە جگە لە هێرشكردنەسەر هێزە عێراقییەكان لە كوەیت.\nلە 13ی شوبات هێرشی سەر پەناگەی عامرییە لە بەغداد ئەنجامدرا، كە هاوپەیمانی نێودەوڵەتی هەژاند، زۆرترین قوربانی لێكەوتەوە لە هێرشەكانی گەردەلولی بیاباندا.\nئەو هێرشە لەڕێی فڕۆكەیەكی شەبەحی ئەمریكییەوە ئەنجامدرا، دوو موشەكی لێزەری ئاڕاستەی ژێرخانێك كرد، كە بە ناوەندێكی سەبازی تێگەیشتبوو.\nموشەكەكان هەر یەكێكیان 900 كیلۆگرام تەقەمەنی تێدابوو، بەڵام یەكێكیان ئامانجەكەی بە هەڵە پێكا و لە شوێنێكی نزیك كەوتە خوارەوە كە بووەهۆی داخستنی دەرچەی ژێرخانەكە.\nموشەكی دووەمیش سەقفی شوێنەكەی بڕی و لە گەورەترین ژووی پەناگەكەدا تەقییەوە، بەو هۆیەوە 314 كەس گیانیان لەدەستدا كە 130یان منداڵبوون.\nسەركردایەتی ئاسمانیی هاوپەیمانان نەیاندەزانی ئەو شوێنە لەسەرەتای جەنگەكەوە كراوەتە پەناگە و سەدان كەسی مەدەنی بۆ خۆپارێزی لە هێرشی فڕۆكەكان بەكاریدەهێنن.\nكەسوكاری قوربانیان و تەواوی ئەو كەسانەی لە جیهاندا وێنە و ڤیدیۆی بەخەڵوزبووی جەستەی قوربانیانیان بینی، توشی شۆك بوون، حكومەتی عێراق ئەوەی بە هەلێك زانی و سەرجەم كەناڵە ناوخۆیی و بیانییەكانی بانگهێشتی شوێنەكە كرد بۆ ئەوەی وێنەكان بە تەواوی جیهاندا بڵاوبێتەوە.\nهەرچەندە ئۆپەراسیۆنی گەردەلولی بیابان سەركەوتنی بەدەست هێنا و هێزە عێراقییەكانی لە كوەیت دەركرد، بەڵام سەدام حسێن تا ئازاری 2003 بەسەرۆك مایەوە.\nلەو كاتەدا زۆر كەس ڕەخەیان ئاڕاستەی بوشی باوك كرد كە بەرەو بەغداد هەنگاوی نەناوە و كۆتایی بە دەسەڵاتی ڕژێمی بەعس لە عێراق نەهێناوە، ئەویش لە وەڵامدا باسی لەوەكرد، بڕیارەكەی نەتەوە یەكگرتووەكان ئەو بابەتەی تێدا نەبووە، ئەگەر هێرشەكەش فراوان بكرایە دوور نەبوو هاوپەیمانێتییەكە شكست بهێنێت.\nبەپێی ئامارەكان لە گەردەلولی بیاباندا نزیكەی 70 بۆ 200 هەزار سەربازی عێراقی و 200 هەزار كەسی مەدەنی بوونە قوربانی، لە بەرامبەردا 505 سەربازی هاوپەیمانان كوژران كە 472یان ئەمریكی بوون، هەروەها 300 هەزار سەرباز برینداربوون‌و 30 هەزاری دیكەش بەدیل گیران.\nعێراق نزیكەی چوار هەزار دەبابە و 240 فڕۆكەی لەدەستدا، سیستمی بەرگری ئاسمانی و بنكەی هەڵدانی موشەك‌و كەشتییە سەربازییەكانی لە كەنداو وێرانكران.\nچەندین قوتابخانە و زانكۆ و ناوەندی پەیوەندی، هەروەها فەرمانگەی نەوت و ئاو وێستگەی كارەبا زیانیان بەركەوت.\nئەنجومەنی ئاسایشی نێودەڵەتی پارەیەكی زۆری عێراقی لە بانكەكان بلۆك كرد و داوای كرد تەرخان بكرێن بۆ قەرەبوكردنەوەی زیانلێكەوتووانی داگیركارییەكە كە بە 52 ملیار دۆلار دەخەمڵێنرا.\nئەو ئابڵوقە ئابورییەش كە دوای جەنگەكە خرایەسەر عێراق، 12 ساڵی خایاند و قەیرانێكی گەورەی ئابوری و مرۆڤایەتی دروستكرد و وڵاتەكەی گیرۆدەی هەژاری و چەندین كێشەی تر كرد.\nهەفتەیەك دوای دۆڕانی ڕژێمی بەعسی لەناوچوو لە شەڕەكەو سەركەوتنی هاوپەیمانان لە گەردەلولی بیابان، لە 5ی ئازاردا ڕاپەڕینی خەڵكی كوردستان لە شاری ڕانیەوە دەستیپێكردو لە چەند ڕۆژێكی كەمدا تەواوی كوردستان ڕزگاركراو بە ئازادكردنی كەركوك لە 21ی هەمان مانگ گەیشتە لوتكە، بەشێك لە سەركردە كوردەكان‌و چاودێرانی دۆخەكە، پەلاماردانی كوەیت لەلایەن عێراق‌و گەردەلولی بیابان لە دژی عێراق بە هۆكارێكی سەرەكیی سەرهەڵدان‌و سەركەوتنی ڕاپەڕینی كورد لە قەڵەم دەدەن.


یادی (حزبی شیوعی) خەباتێکی زۆرو ڕەنجێکی بە خەسار\nحزبى شیوعیش وەک باقى حزبەکانى تر فەیرانى دەست نیشان کردنى رۆژى دامەزراندنى هەیە ، لەلایەک (الموسوعە السوفیتیە ج18ێ56) دەڵێ سالى 1932حزبى شیوعى دروست بووە، لەقاموسێکى ترى سۆڤیەتى ( القاموس السیاسى ص126.)دەڵێ یەکەم کۆبوونەوەى ناساسایی لەئادارى 1934 بووە، دەڵى لە 1932چاڵاکى تریان هەبووە ، حنابگاگوش بوسالى 1935ىدەگێریتەوە ، لەلاى خۆشیان ئەو رۆژەى 31/3/1933لیژنەیک بەناوى (لجنە مکافحە الڕستعمار) بە سەرۆکایەتى (عاصم فلیح) بە رۆژى دروست بوونى دەناسن .\nئەو حزبە زۆرترین قوربانى داوە ، هەلویستى لە بارەى کورد جاروابوە زۆرباش بوە ، گەلێ جاریش خەباتى کوردایەتى و پرۆژەى سەربەخۆى کوردستان بەداوایەکى رەجعى و برجوازی وهەندێ جاریش بە فاشیانە لەقەلەم داوە، بۆیە دروشمى(نیشتمانێکى ئازاد و گەلێکى بەختیار)، مەبەستى نیشتمان عێراقە، گەلەکەش گەلى عێراق، زیاتر لەوەش گەلێ جار لەسەر دیوار دەنووسرا (کوردایەتى شەرمەزاریە) ! هەربەو تەرازوەش لینین پشتى(ئەتاتورکى) گرت لە دژى شۆرشەکانى کورد 1920- 1928 دوایش تێک دانى کۆمارى مهاباد 1946،پشت گرتنى سۆڤیەت بۆ بەعسى عێراق لە 1972و بە پێى مادەى(8 و9) (معاهدەى عێراقى –سۆڤیەتى) ، یارمەتى سەربازیشى دا دژ بە شۆرشى کورد بەسەرۆکایەتى بارزانى ، لەویش بەدواوە چەک هەلگرتنى چەپى و شیوعیەکان بۆ عێراق لە دژى شۆرشى کوردى ،کە شۆڕش ڕووخا ماتەمى وشینى کوردان بوو کەچى (حزبى شیوعى) شایى وخۆشى بوو ، کریم ئەحمەد لە(الثقافە الجدیدە 1:3 -1975 ێ11)، دەنوسى : سەرکردایەتى بارزانى یەمینى بە شەڕ کردنەوەى لەگەل حزبى بەعس یەکجارى لە دیموکراتى دوور کەوتەوە ،چونکە دیموکراتى عیراقى بەعس زۆر قوول وڕاستەقینەیە ، لە (طریق الشعب-لە 25/3/1975)دەلى داڕووخانى شۆرشى ئەیلول گەورەترین سەرکەوتنە بۆ ئیمە .\nلە لایەکى تریش هەلویستى باشیشیان هەبوە : لە سەردەمى (فهد) کوردیان بە (ئومە) وەسف دەکرد ،بە پێى هەندجێ بەلگەنامە ئەسلى بیرۆکەى دروست بوونى ( پ د ک) لەلایەن حزبى شیوعى هاتوە ، لەبەیانێکى (حزبى شیوعى کوردستانى )ڕاستەوخۆ لە دواى جەنگى جیهانى دووەم بە ناوى- بیان ...: إتحدوا لتڕسیس حزب رزگارى کورد... فى سبیل تحریر کردستان الکبرى ، بووە هۆى دروست بوونى حزبى رزگارى دواى بوویتە پارتى . هەر لە سالى 1963 بە جهودى شیوعیەکان یەکیتى سۆڤیەت ئاگادارى نەتەوە یەکگرتوەکان دەکاتەوە کبە فەرمى کە کوردستان لەسەر دەستى عیراق دووچارى جینۆساید بوویتەوە .


تورکیا ئاماژە بە قەدەغەی تەواوەتی هاتوچۆ دەکات\nی مانگی سێ ٢٦, ٢٠٢٠\nحکومەتی تورکیا دەڵێت دەشێت تورکیا پەنا بۆ بەرزترین ئاستی گرتنەبەری ڕێکاری پیادەکردنی قەدەغەکردنی تەواوەتی هاتوچۆ ببات ئەگەر بڵاوبوونەوەی ڤایرۆسی کۆرۆنا بەردەوام بێت.\nئەم بڕیارەی ئەمڕۆی تورکیا لەکاتێکدایە بردنە دەرەوەی کەرەستەی پزیشکی لە وڵاتەکەدا توندترکردوە.\nتورکیا لە پشوی هەفتەی ڕابردوودا قەدەغەکردنێکی نیمچەیی هاتوچۆی بۆ کەسانی سەرو 65 ساڵ ڕایگەیاندبوو، نەک بۆ هەموو هاوڵاتیان، هاوشێوەی هەندێ لەو وڵاتانەی نەخۆشیەکە بە سەختی گرتونیەتەوە و قەدەغەکردنی گشتی هاتوچۆیان سەپاندوە.\nنەخۆشی ڤایرۆسی کۆرۆنا کە زۆر بە خێرایی دەگوێزریتەوە و کە لە کۆئەندامی هەناسەی مرۆڤدەدات، 59 کەسی لە تورکیا کوشتووە دوای ئەوەی حاڵەتەکانی نەخۆشیەکە لە ماوەی دوو هەفتەدا بەرزبوەوە بۆ 2 هەزار و 433 حاڵەت کە 19 هەمین بەرزترین ئامارە لە جیهاندا.\nسولەیمان سۆیلو ؛ وەزیری ناوخۆی تورکیا بە تەلەفزیۆنی ئەلخەبەری گوتووە "سەپاندنی قەدەغەی تەواوی کۆمەڵایەتی هەمیشە لە کارنامەماندایە." لەوەڵامی ئەو پرسیارەی کە ئایا قەدەغەی تەواوی هاتوچۆ لە وڵاتدا ڕادەگەێندرێت ، سۆیلۆ دەڵێت "ئەگەر بەم ڕێکارانە نەتوانین ڕێگری لە بڵاوبوونەوەی پەتاکە بکەین، بەدڵنیایەوە ڕێوشوێنی ئەوپەڕی توندتر دەگرینە بەر."\nبەمەبەستی سنوردارکردنی ڤایرۆسی کۆرۆنا ، ئەنکەرە خوێندنگەکان و کافیتریاکان و باڕەکانی داخستوە هەروەها نوێژی بە کۆمەڵی قەدەغەکردوە و پێشبڕکێوەرزشیەکانی هەڵپەساردووە هەروەها گەشتە ئاسمانیەکانیش.\nڕەجەب تەیب ئەردۆغان، سەرۆکی تورکیا دەڵێت، تورکیا لە ماوەی دوو بۆ سێ هەفتەدا، کۆنترۆڵی بڵاوبوونەوەی ڤایرۆسی کۆرۆنا دەکات.


لەسەر گەندەڵی سەرۆك وەزیرانی وڵاتێك بە 7 ساڵ زیندانی سزادرا - تۆڕی میدیایی خەڵک\nدادگایەكی جەزائیر، حوكمی 7 ساڵ زیندانی بەسەر ئەحمەد ئۆیەحیا سەرۆك وەزیرانی پێشووتری وڵاتەكەدا دەسەپێنێت لە دۆسێیەكی گەندەڵی كە لە میدكانی جەزائیردا بە دۆسێی “بن فەسیح” ناودەبرێت.\nئەمڕۆ دوو شەممە، دادگایەكی جەزائیر لەگەڵ ئەوەی سزای 7 ساڵ زیندانی بەسەر سەرۆك وەزیرانی پێشووتری وڵاتەكەدا سەپاند، سزای 3 ساڵ زیندانیشی بەسەر هەریەك لە عەممار غول و عەبدولغەنی زەعلان دوو وەزیری پێشووی جەزائیردا سەپاند، سزای زیندانیشی بەسەر 3 پارێزگاری پێشوودا سەپاند.\nدۆسێی محەمەد بن فەسیحی بازرگانی گەورەی جەزائیر، لە چوارچێوەی دۆسێكانی گەندەڵی وڵاتەكەدایە، بەو پێیەی بن فەسیح بە بەرتیل لەلایەن بەرپرسانی پێشووی وڵاتەكەوە كارئاسانی زۆری بۆكراوە.


بایدن و ماکرۆن\nجۆ بایدن سەرۆکی ئەمەریکا سبەینێ هەینی لەگەڵ مانوێل ماکرۆن هاوتا فەرەنسییەکەی کۆدەبێتەوە لە یەکەم دیداردا دوای گرژییەکی دیپلۆماسی لەسەر لەدەستدانی ڕێکەوتنێکی ژێردەریایی پاریس لەگەڵ ئوسترالیا ئەوەش دوای ئەوەی ئوسترالیا لەگەڵ واشنتن رێکەوت.\nکۆشکی سپی ڕایگەیاندوو، کە بایدن سبەینێ هەینی لەگەڵ هاوتا فەرەنسییەکەی ئیمانوێل ماکرۆن لە ڕۆما لە پێش لوتکەی جی 20 لە ئیتالیا کۆدەبێتەوە کە بڕیارە ڕۆژی شەممە ئەنجام بدرێت.\nئەم کۆبوونەوەیە لە کاتێکدایە کە واشنتن هەوڵ دەدات کەمێک رەوشەکە ئارام بکاتەوە دوای گرژییەکی دیپلۆماسی توند لەگەڵ فەرەنسا، لەسەر هاوبەشییەکی ستراتیژی کە لەلایەن ئەمریکا و بەریتانیا و ئوسترالیاوە ڕاگەیەنرا کە بووە هۆی کۆتایی هێنان بە گرێبەستی کڕینی ژێرئاوی فەرەنسا لە لایەن ئوسترالیاوە .\nئەم قەیرانە وای لە سەرۆکەکانی ئەمەریکا و فەرەنسا کردووە کە لە هەفتەی ڕابردوودا دوو گفتوگۆی تەلەفۆنییان هەبێت و لەم دواییەدا بەرپرسێکی کۆشکی ئەلیزێ ئاشکرای کرد کە باڵیۆزی فەرەنسا لە ئوسترالیا لە وادەیەکدا دەگەڕێتەوە بۆ کانبێرا.\nفەرەنسا لە ناوەڕاستی مانگی ڕابردوودا باڵیۆزەکانی لە واشنتۆن و کانبێرا ئاگادارکردەوە، دوای ئەوەی ئوسترالیا ڕێکەوتنێکی لەگەڵ ئەمەریکا و بەریتانیا (هاوپەیمانی ئۆکۆس) ئەنجامدا، کە ڕێکەوتنێکی 40 ملیار دۆلاری بۆ کڕینی ژێر دەریایی دیزاینکراوی فەڕەنسی هەڵوەشاندەوە.\nوەزیری دەرەوەی فەڕەنسا ژان یڤ لی دریان بڕیارەکەی ئوسترالیای بۆ هەڵوەشاندنەوەی مامەڵەیەکی 40 ملیار دۆلاری لەگەڵ گروپی دەریایی فەرەنسی بۆ دروستکردنی کەشتییەکی ژێر دەریایی ئاسایی وەک "چەقۆیەک لە پشتەوە" وەسف کرد.\nپەیوەندییە ئاڵوزەکانی نێوان ئوسترالیا و فەرەنسا لە کاتێکدا دێت کە ئەمەریکا و هاوپەیمانەکانی بەدوای پشتگیری زیاتر دەگەڕێن لە ئاسیا و زەریای هادی لە ترسی زیادبوونی کاریگەری وڵاتی چین.\nبەرپرسانی ئەمەریکا بەدوای گەڕاندنەوەی ئاودان بۆ فەرەنسا کە وەزیری دەرەوەی ئەمریکا ئەنتۆنی بلینکن لە سەرەتای ئەم مانگە سەردانی پاریسی کرد و کۆبوونەوەیەکی دوو قۆڵی لەگەڵ ماکرۆن ئەنجامدا.\n- سێ فایلی سەرەکی\nپرۆفیسۆری پەیوەندییە نێودەوڵەتییەکان جیهاد ئۆدە رایگەیاند سێ فایلی سەرەکی لەسەر مێزی کۆبوونەوەی بایدن و ماکرۆن هەیە دوای ئەوەی کە بە "ساردکردنەوەی گەرمترین پەیوەندی" لەقەیرانی ژێر دەریا وەسف کرا.\nئۆدێ ڕاگەیاند، کە لە کۆبوونەوەکەدا گفتوگۆ لەسەر پتەوکردنی پەیوەندیەکان دەکرێت ، بەتایبەتی دوای ئۆکۆس و هەروەها بەرەنگاربوونەوەی کاریگەری گەشەسەندووی ڕوسیا و چین لە زەریای هیندی و هادی.\nفایلی سێیەم چەند خاڵێک دەگرێتەوە لەوانە بارودۆخی ئەفغانستان و پێشکەوتنەکانی ئەفریقا بەتایبەتی لە کەنارەواکان و بیابانەکان کە فەرەنسا دەیەوێت پشتیوانی ئەمریکا بۆ ئۆپەراسیۆنەکانی دژەتیرۆری ئەوروپی لەوێ بەهێز بکات.\nئاماژەی بەوەدا کە هەڵبژاردنەکانی فەرەنسا نزیکن و ماکرۆن بەدوای ئەوەدا دەبێت کە قەیرانەکە لەگەڵ ئەمریکادا بگرێتەوە و دەستکەوتی ئابووری بەدەستبێنێت کە یارمەتیدەر بێت بۆ ناوبانگەکەی، چ لە ڕێگەی پشتیوانی ئەمریکاوە لە کەنارەواکان و بیابانەکان چ لە دۆسیەکانی تر.


زەمەنی نووسین! – Knwe.org\nسەرەکی » وتار » ئازاد ئیبراهیم  » زەمەنی نووسین!\nلە دنیای نوسین و ڕۆژنامەوانیدا ، هیچ شتێك هێندەی ئەوە خۆش نییە كاتێك بۆ یەكەمجار نوسینێكت یان كارێكی ڕۆژنامەوانیت لە یەكێك لە دەزگا بینراو و بیسراو و خوێنراوەكاندا بڵاودەبێتەوە و دەبێتە جێبایەخی خوێنەر و وەرگر. هەر ئەو یەكەم بابەت و نوسینە دەبێتە كلیلی چوونی تۆی قەڵەم بەدەست بۆ ناو دنیایەكی پڕ كێشە و جەنجاڵی نوسین و میدیا و ڕۆژنامەگەری. زۆرجار بۆخۆم دەڵێم ئەو یەكەم نوسینە وەك یەكەم نیگای كچێكە كە بۆ ناو دنیای عیشق و خۆشەویستی خۆیت ڕادەكێشێت و ئیدی توشی هەزاران سەرەداوی خەیاڵی سەیرسەیرت دەكاتەوە.\nهەموومان وەك ڕۆژنامەنووس یان وەك قەڵەمبەدەست یان هەرچیمان ناو دەنێن!، ئەم قۆناغەمان بینیووە كە كاتێك یەكەم نوسینمان بڵاوبووەتەوە، هەموومان بەركەوتەی ئەو چركەساتەمان كردووە یەكەم نوسینمان بڵاوبووەتەوە كە خاوەن چی هەستێكی خۆش بوین. هەر ئەم هەستە پاڵی پێوەناوین كە لە ڕۆژێكدا زیاتر لە نوسینێك بنێرین بۆ دەزگایەك، هەر ئەو هەستە وایلێكردووین لە قەیسەرقوویەكی بەردەوامدا بین كە كەی نوسینەكەمان لە فڵان دەزگا بڵاوببێتەوە. هەر ئەو یەكەم نوسینە هەندێكجار لە دنیایەكەوە دەمانباتە دنیایەكیتر. بەڵام كێشەی ئەم یەكەم نوسینە ئەوەیە توشی غرور و لە خۆباییمان بكات ! .\nبۆ چركەساتی دەركەوتن ڕەنگە نوسینی زۆر هەڵەیەكی كوشندە نەبێت و شتێكی ئاسایی بێت هەموو ڕۆژنامەنوس و نوسەرێك شانازی بە هەموو نوسینەكانی خۆیەوە بكات. بەڵام هەڵەی كوشندە و لێكەوتەی خراپی ئەم یەكەم نوسینە ئەوەیە كە یەكەم نوسین و بڵاوبوونەوەی یەكەم بابەتمان لە دنیای خوێندنەوە و گەڕان بەدوای زانیاری زۆر و ورددا دامانببڕێت و ئیتر یەكەم نوسین ببێتە هێڵی لێكتر جوداكردنەوەی دنیای خوێندنەوە بە دنیای نوسین. بەڵای ئەم یەكەم نوسینە ئەوەیە لە كەسێكی خوێنەرەوە بمانگۆڕێت و هەستی بوون بە نوسەر و قسەكەرمان تێدا دروست بكات.\nئەوەی ئێستا لە واقیعی كوردستاندا دەبینین خەریكە نوسین دەبێت بە مۆدێل و وەسیلەی دەركەوتن و خۆبەشتزانین ! ، ئەمڕۆ خەریكە نوسین وایلێدێت ببێتە پێویستی و ئەوەی چوار دێڕ دەخوێنێتەوە ! چل دێڕ بنوسێت ! و خۆی لێ ببێتە نوسەر و ستاری شاشە. بۆیە ئەتوانین ئەوەی ئێستا لە میدیا و ماڵپەڕە كوردییەكاندا دەبینرێت پێی بڵێین «زەمەنی نوسین» ، بەبێ خوێندنەوەی قوڵ و ورد بۆ تەواوی ئەو ڕوداوانەی لە ناوچەكە و ناوخۆی كوردستاندا ڕوودەدەن و مەشهەدی سیاسی پێكدێنن.\nزەمەنی نوسین پڕ كارەساتترین زەمەنی نوخبەی ڕۆشنبیران و میدیاكاران و ڕۆژنامەنوسانە. كە نوسەر ! خۆی تەنها بە قسەكەر زانی و دابڕا لە دنیای خوێندنەوە و كۆی ئەو زانیارییانەی ڕۆژانە دێنەناو دنیای ئێمەوە ، ئیدی نوسەر ! شتێكی نوێی نیە بۆ گواستنەوەی لە خوارەوە بۆ سەرەوە تاكو وەرگر لێی وەربگرێت، چونكە ئەو هەمیشە خۆی واپیشان دەدات كە لە سەرەوەی هەرەمی زانیارییە و پێویستی بە هاتنەخوارەوە نییە بۆ زانیاریی.


بنکەی ژین – هەواڵنامەی کتێب\nئازار 25, 2021\tLeave a comment\nلە بەڵگەنامەكانی حكومەتی شێخ مەحمود: تۆمارێكی شارەوانیی سلێمانی ١٩٢٣-١٩٢٤ ئامادەکردن: عبدالرقیب یوسف لێكۆڵینەوەی: سدیق ساڵح لە بڵاوکراوەکانی بنکەی ژین – زنجیرە (٥) چاپی یەکەم – ٢٠٠٤ چاپخانەی شڤان – سلێمانی داگرتن: تۆمارێکی شارەوانیی سلێمانی\nپێڕستی گۆڤاری ژین ژمارە ١ تـــا ١١\nپێڕستی گۆڤاری ژین ژمارە ١ تـــا ١١ داگرتنی ژمارەکانی گۆڤاری ژین: ١، ٢، ٣، ٤، ٥، ٦، ٧، ٨، ٩، ١٠، ١١ * داگرتنی پێرستەکە بە وورد: پێڕستی گۆڤاری ژین ژمارە ١ تـــا ١١ * یەکەم: پێڕست بە پێی نووسەر ئـ. ا ئەی. جەی. ئاڕ – دوو بەڵگەنامەی مێژوویی ئەرشیفی بریتانیا، وەرگێڕانی لە ئینگلیزی‌یەوە محەمەد مەسعوود محەمەد، ژمارە ٨، ٢٠١٦، ل٢٩٥-٣٣٠. ئا. د. پاپازیان – (تاریخ دنابلە)، سەرچاوەیەکی نوێی ...\nحوزه‌یران 13, 2020\tLeave a comment\nژین گۆڤاری بنکەی ژین بۆ بووژاندنەوەی کەلەپووری بەڵگەنامەیی و رۆژنامەوانیی کوردی سەرنووسەر: سدیق ساڵح داگرتنی ژمارەکان: ١، ٢، ٣، ٤، ٥، ٦، ٧، ٨، ٩، ١٠، ١١، ١٢ * پێڕستی گۆڤاری ژین ژمارە ١ تـــا ١١ پێڕستی گۆڤاری ژین\nرۆژنامەی کوردستان – تاران\nنیسان 12, 2020\tLeave a comment\nرۆژنامەی کوردستان – تاران ئامادەکردن: بنکەی ژین لە بڵاوکراوەکانی بنکەی ژین – ژمارە ١٣٦ چاپخانەی: حاجی هاشم – هەولێر داگرتن: بەرگی یەکەم – ژمارە ١-٥١ بەرگی دووەم – ژمارە ٥٢-١٠٣ بەرگی سێیەم – ژمارە ١٠٤-١٥٤ بەرگی چوارەم – ژمارە ١٥٥-٢٠٩ * بەسوپاسەوە لە ماڵپەڕی بنکەی ژین وەرگیراوە.\nنیسان 7, 2020\tLeave a comment\nبیرەوەری نووسینی: محەمەد رەسووڵ هاوار ئامادەکردنی: سدیق ساڵح لە بڵاوکراوەکانی بنکەی ژین – ژمارە ٧٤ چاپی یەکەم – ٢٠٠٧ چاپخانەی شڤان – سلێمانی داگرتن: بیرەوەری\nتشرینی یه‌كه‌م 3, 2019\tLeave a comment\nكۆمەڵە ئۆرگانی ناوەندیی كۆمەڵەی ڕەنجدەرانی كوردستان پێشەكیی فەرید ئەسەسەرد لە بڵاوکراوەکانی بنکەی ژین – ژمارە ١٤١ داگرتن: * خولی یەكەم، ژمارە ١-٩. * خولی دووەم، ژمارە ١-٦. * خولی سێیەم – بەشی یەكەم، ژمارە ١-٨، كانوونی دووەمی ١٩٨٥- ئەیلوولی ١٩٨٥. * خولی سێیەم – بەشی دووەم، ژمارە ٩-١٦، تشرینی یەكەمی ١٩٨٥- نیسانی ١٩٨٧. * پاشکۆکانی خولی سێیەم.\nگۆڤاری گەلاوێژ ١٩٣٩-١٩٤٩\nئه‌یلول 6, 2019\tLeave a comment\nگۆڤاری گەلاوێژ ١٩٣٩-١٩٤٩ ١٧ بەرگ ئامادەكردن: سدیق ساڵح، رەفیق ساڵح و عەبدوڵڵا زەنگەنە لە بڵاوکراوەکانی بنکەی ژین – ژمارە ١٧٥ چاپی یەکەم – ٢٠١٦ چاپخانەی رۆژهەڵات – هەولێر داگرتن: بەرگی یەکەم بەرگی دووەم بەرگی سێیەم بەرگی چوارەم: بەشی یەکەم – بەشی دووەم بەرگی پێنجەم: بەشی یەکەم – بەشی دووەم بەرگی شەشەم: بەشی یەکەم – بەشی دووەم بەرگی حەوتەم: بەشی یەکەم ...\nبنکەی ژین * بنكه‌ى ژین، ناوه‌ندێكى ئه‌رشیفیى ناحكوومییه، ساڵى ٢٠٠٤ له شارى سلێمانى دامه‌زراوه، ته‌رخانى كۆكردنه‌وه، پاراستن، ڕێكخستن و زیندووكردنه‌وه‌ى سامانى به‌ڵگه‌نامه، ده‌ستنووس، ڕۆژنامه‌گه‌رى و كتێبى تایبه‌ت به كورد و كوردستان و تۆماركردنى مێژووى زاره‌كیى كورده‌وارییه. كارده‌كا بۆ؛ هه‌م بنیاتنانى پاشخانى یاده‌وه‌ریى كوردستانیی هه‌موو پێكهاته ئه‌نتی و ئهایینییه‌كانی كورده‌واری له‌و كه‌ره‌سته كۆكراوانه له ڕێى دیجیتاڵكردن و دانانى داتابه‌یز و ئه‌رشیفێكى ...\nچەند سەرنجێك دەربارەی هۆزە كوردەكانی كوردستانی باشوور\nته‌مموز 10, 2019\tLeave a comment\nچەند سەرنجێك دەربارەی هۆزە كوردەكانی كوردستانی باشوور نووسەر: مێجەر ئی. بی. سۆن لە ئینگلیزییەوە وەرگێڕانی: د. نه‌جاتى عه‌بدوڵڵا لە بڵاوکراوەکانی بنکەی ژین – ژمارە ٦٩ چاپی یەکەم – ٢٠٠٧ چاپخانەی شڤان – سلێمانی داگرتن: چەند سەرنجێك


فەرماندەیەك و ئەندامێكی دیكەی سپای پاسداران لە سوریە كوژرا – زاگرۆس پۆست\nماڵەوە / ئێران / فەرماندەیەك و ئەندامێكی دیكەی سپای پاسداران لە سوریە كوژرا\nفەرماندەیەك و ئەندامێكی دیكەی سپای پاسداران لە سوریە كوژرا\nچوار شه‌ممه 22 نیسان 2015\tئێران, هەواڵ 88 جار خوێنراوه‌ته‌وه\nراگەیەاندنەكانی ئێران هەواڵی كوژرانی “هادی كەجباف” یەكێك لە فەرماندەكانی سپای پاسداران و “حسین بادپا” لە ئەندامانی سپای كرمان لە ناوچەی “بەسریەلحەریر” پارێزگای “دەرعا” لە باشووری سوریە، بڵاو كردەوە.\nبە پێی راپۆرتی هەواڵنێریی حكومەتیی “تەسنیم” كەجباف رۆژی 30 خاكەلێوە لە تێكهەڵچوونێك لە باشووری سوریە كوژراوە. هادی كەجباف یەكێك لە فەرماندەكانی ئەرتشی سپای “شووشتەر” بووە كە لە سەرەتای تێكهەڵچوونەكان لە سوریە و بۆ مەئموریەتی مەشق و راهێنان و رێكخستنی هێزەكانی “پارێزەری حەرەم” بەرەو وڵاتە نێردرابوو.\nهەواڵنێریی حكومەتیی “ئەبنا” لە زاری “سەرچاوەیەكی ئاگادار” هەواڵی كوژرانی ئەو فەرماندە ئێرانیە كە “بەرپرسی رێكخستنی هێزەكانی پارێزەری حەرەم لە سوریە”ی لە ئەستۆ بووە، پشتڕاست كردووەتەوە و جەختی كردووەتەوە و وتوویەتی “كەجباف لە یەكەم هێزەكانی نێردراوی ئێران بوو كە لە سوریە ئامادەبوو”.\nئەم هەواڵنێرییە لە زاری سەردار “محەمەد عەلی جەعفەری” فەرماندەی گشتیی سپا باسی لەوە كردووە ، كە لە دانیشتنی 26ی مانگی خەرمانانی ساڵی 1391 رایگەیاندبوو كە “یەكێك لە شانازییەكانی كۆماری ئیسلامی ئێران ئەوەیە كە بۆ بەرگریی لە سوریە كە لە بازنەی بەرگریدایە، گواستنەوەی ئەزموونەكانی خۆی و گواستنەوەی یارمەتییەكانی لە بواری فیكری و بیركردنەوەدا بوو”.\nهەندێ لە راگەیاندنەكانی رێژەی فەرماندە كوژراوەكان و ئەندامانی سپای ئێران لە سەرەتای شەڕی سوریە لە ساڵی 2011 بۆ بەرگری لە بەشار ئەسەد لە دژی هێزە نەیارەكان، دەڵێن لانیكەم 200 كەسی سەر بە سپای پاسداران لەو شەڕەدا كوژراون.


📊 ئاماری سزادان بەتۆمەتی سووکایەتیکردن بە ئەردۆغان ئامار و راپرسی\n📅 کاتی تۆمارکردن Feb 2 2020 12:37PM\nیەڵماز ئۆزدیل، رۆژنامەڤان و نووسەری بەناوبانگی تور [ زۆرتر... 👁] ✖ ✖ 0 2 ✔ 99% ✍ ب.ج. 2-2-2020 12:37:57\n👫 ئایدن ئەردۆغان کەسایەتییەکان\n📅 کاتی تۆمارکردن Feb 28 2020 2:58PM\nرۆژی 23-02-2020، لە 4ەمین کۆنگرەی هەدەپە لە ئەنکەڕ [ زۆرتر... 👁] ✖ ✖ ✖ 0 1 ✔ 84% ✍ س.ئـ. 28-2-2020 14:58:21\n👁 ئەم بابەتە 11,113 جار بینراوە\n📷 ئەردۆغان و سوپاسالاری تورک لە کوردستان وێنە و پێناس\n📅 کاتی تۆمارکردن Jun 23 2010 9:18PM\n👁 ئەم بابەتە 9,415 جار بینراوە\nپاش هێرشەکانی پەکەکە بۆسەر مۆڵگەکانی داگیرکەری تور [ زۆرتر... 👁] ✖ ✖ 0 0 ✔ 68% ✍ هـ.ب. 23-6-2010 21:18:42\n📕 ئەردۆغان کێیە؟ ئیسلامییەکی میانرەو یان سیاسییەکی پراگماتیک؟ پەڕتووکخانە\nچەند نووسەرێک سلێمانی-2009 [ زۆرتر... 👁] ✖ ✖ ✖ 0 0 ✔ 60% ✍ ب.ج. 31-3-2014 0:40:07\n👁 ئەم بابەتە 4,566 جار بینراوە\n📕 ئەردۆگان و کەواسوورەکانی لە کوردستان و جیهان پەڕتووکخانە\n📅 کاتی تۆمارکردن Jun 3 2021 5:57PM\nئەردۆگان و کەوا سوورەکانی لە کوردستان و جیهان نوو [ زۆرتر... 👁] 📕 ✖ 1 1 ✔ 99% ✍ س.ئـ. 3-6-2021 17:57:53\n📖 ئەی کوردینە ئەردۆگان مەترسییە بۆ هەمووان! کورتەباس\n📅 کاتی تۆمارکردن Dec 17 2018 4:56PM\nسەرەتا ئومێدی گەورە لەسەر ئەردۆگان هەڵچنرا و چاوەڕ [ زۆرتر... 👁] ✖ ✖ 0 1 ✔ 98% ✍ ن.ئـ. 17-12-2018 16:56:20\n📖 بۆچی رکم لە ئەردۆگان نییە! کورتەباس\n📅 کاتی تۆمارکردن Aug 18 2020 7:18PM\nهاورێ باخەوان نەک هەر رکم لێی نییە، بەڵکو زۆرجاری [ زۆرتر... 👁] ✖ ✖ 2 2 ✔ 99% ✍ م.ب. 18-8-2020 19:18:03\n📝 بەیاننامەی تەڤگەری ئازادی بۆ بایکۆتکردنی ڕیفراندۆمەکەی بارزانی و ئەردۆغان بەڵگەنامەکان\n📅 کاتی تۆمارکردن Sep 22 2017 12:24PM\nبۆ ڕایگشتی.... تەڤگەری ئازادیی بەدروشمی نا بۆ ئەن [ زۆرتر... 👁] ✖ ✖ ✖ 0 1 ✔ 91% ✍ هـ.ب. 22-9-2017 12:24:05\n| کاتی ئافراندنی لاپەڕە: 10,39 چرکە!


قانعی فەرد دەڵێت: هەرگیز پارتی و بارزانیی و بنەمالەکەی شەڕی داعشیان نەكردووە\nTuesday, 04.14.2015, 21:37\nبەم زووانە كتێبی "شكستی داعش لە كوردستان" لە نووسینی عیرفان قانعی فەردو كەریم رەئوف بە زمانی ئینگلیزی لە ئەمریكا كتێبی "شكستی داعش لە كوردستان" بڵاودەبێتەوە بڵاودەكرێتەوە،\nعیرفان قانعی فەرد لەسەر ئەم كتێبە هاوبەشە دەڵێت: ئەم كتێبە دەرەنجامی لێكۆڵینەوەی مەیدانی من و كاك كەرێم رەئوفە لەسەر رێكخراوی ترۆریستی داعش بوو، ئه من لە پێنج وڵاتی قەتەر، عێراق، سوریا، توركیاو ئیمارات پشكنینی مەیدانیم لەسەر چۆنیەتی رێكخراوەی داعش كردووەو له گه ل کاک د. که ریم نیشانمان داوە كە چۆن ئەم گروپە ترۆریستیە له کوردستان، شکستی هیناوه یان بەدەستی كورد تێكشكاوه و بو ؟."\nقانعی‌فەرد لە درێژەدا ئاماژە دەكات كە كتێبەكە لە ١١ چەپتر پێكهاتووەو دەڵێت: "لە هەر چەپتردا باسی بابەتێكی گرنگی عیراق و کوردستان و ناوچەكە كراوە، لەم كتێبەدا بە وردی مێژووی داعش باس کراوه ، لە بەشێكی دیكەی كتێبەكە ئاماژە بە رۆڵی یەكجار گرنگی پ‌ك‌ك‌و یەكیەتی نیشتمانی دەكەین كە چۆن توانیان لە گێژاوی پیلانەكان و یارمه تی بالیکی نه یاری کورد و دوستی داعه ش ، سەربەرز بێنەدەر و داعشیش رووبەڕوی شكست بكەنەوە، بەشێكی دیكەی كتێبەكە تەرخان كراوە بە خەیانەتی مێژووی شەنگال‌و ئەو كارەساتەی بەسەر ئیزەدیەكاندا هات كە تاكووئێستەش كەس لێی بەرپرس نیە، که چون بلاینکی کورد ئه و خه یانه ت یان کرد و لە بەشیكی دیكە ئاماژەمان بە رۆڵی گرنگی هاوپەیمانان و ئێران كردووە.\nلە چاوپێكەوتنێكیشدا لەگەڵ "میللەت" نوسەر و مێژوونووس عیرفانی قانعی فەرد تیشك دەخاتەسەر ناوەڕۆكی كتێبەكە، هەرچەندە ئەو شوێنە لە دواجاردا چاوپێکەوتنەکەیان سانسۆرکردووە و بۆیان بڵاونەکردۆتەوە،\nمیللەت: چی هانیدان بۆ نوسینی ئەم كتێبە؟ پاڵنەرەكان چی بوون؟\nعیرفان قانعی فەرد: ساڵێك پێش هاتنی داعش بۆ عیراق ه ئامریکا زۆر لێكۆڵینەوە لە سه ر داعش دەكرا که ئاخۆ دەتوانن هێرش بكەنە سەر عیراق یاخود نا، لەو شوێنانەی كاری لێكۆڵینەوەی ستراتیژی دەكەن لە ئەمریكا، زۆر هەوڵیان دەدا بزانن داعش بۆ هاتووە و لە كوێوە هاتووە و بەرەو كوێ دەروات.\nمنیش وەك ئەوەی كار لەسەر مێژوو دەكەم و لە رۆژهەڵاتی ناوەراستم، له ئامریکا به یارمه تی دوستیکی ئه مریکی بانگ کرام و بیر و رای خومم دا و دوای حەزم لەوەبوو منیش بتوانم كاری لەسەر بكەم ، و ده ر ئه نجام ئه و كتێبەكە بوو که لە یازدە بەش پێكدێت: بەشی یەكەم ئەوەیە داعش لە كوێوە هاتووەو چۆن سەریهەڵداوە، بەشەكانی تریش زیاتر دەچێتەوە سەر ئەو بابەتەی داعش بەرەو كوێ دەچێت و چارەنووسی چی دەبێت.\nبەڵام بابەتێكی تری گرنگ ئەوەیە كە هاتنی عەبادی و فواد مەعسوم چۆن دەتوانێ كە شكستی دیپلۆماسی توركیا لە عیراق و سوریا بناسێنن، كە نازانم دەیكەن یان نا، بەشی دووەم روڵی عەرەب و ئەقڵی ئیسلامی توندڕەوە كا ئاخۆ جێگەیەكیان له ناو کومه لگادا دەمێنێتەوە یان لە داهاتووی عیراق؟ یان نا كە بەبروای من نایە.\nمیللەت: واتە پرسیار یان پرسیارە سەرەكیەكانتان وەك نوسەرانی ئەو كتێبە ئەوانە بوون، چی پرسیارێكی تر هەبوو كە ئێوە لە لێكۆڵینەوەكەدا وێڵی وەڵامدانەوەی بن؟\nعیرفان قانعی فەرد: پرسیارەكان ئەوە بوو، چۆن داعش هاتە ناو عیراق و لەناو عیراقدا بەچی كێشەیەكەوە توانی بمێنێتەوە، ئەم گروپە لە عیراق ئیشیان چییە؟ لە عیراق رۆڵی كورد چییە و ستراتیژی كورد چییە؟ داعش بەرەو كوێ دەروات و كورد دەتوانێت چی بكات؟ ئه وانه پرسیاره کانی پیش تویژینه وه یه که به دوایا ده گه ریت.\nکه له تاخری شه وی ۹ ژوئن ۲۰۱۴، له سه ر ۱۰ ژوئن - داعش (ISIS) کونترلی موصلی گرته ده س تا 900 تا 1300 که سی نارد بو نینوا و ... دوای کوتیان چون 5000 که س له داعش موصل یان گرت و ۲۵۰۰ که س له ده ره وه هات بوو و داعه ش و بارزانی به گه ل ده زگا ئه منیه کانی موصل عیلاقات یان هه بوو. و دوایی داعه ش مطاری گرد و زور به ی سلاحه کان رویشت بو صلاح الدین و حاجی عمران و سنووری ترکیه ۵۰۰۰۰۰ که س له موصل شار به ده ر کرا.... له سنجار ، ۵۰۰ ایزدی کوژرا و ۵۰۰۰۰ ایزدی آواره کرا و 5000 ژن و کچی کوردی و یزدی بی عصمت کرا و له ناو چوون\nمیللەت: بۆ كتێبەكەتان بە زمانی ئینگلیزی بڵاو دەكەنەوە؟ هیچ پەیامێك یان ئامانجێك لەمەدا هەیە؟\nعیرفان قانعی فەرد: لەبەرئەوەبوو ئەوەی لە كوردستان دەسەڵاتدارە یان با بلینن له پارتی - ئەو شتانەی دەیدەن بە CNN و BBCو VOAو ئاژانسەكانی دەنگ و باس سانسۆر دەكەن و هەواڵی راستەقینەو واقیعیەتی كوردستان بەدەرەوە ناوترێت ، بو نمونه ده توانم بلیم پارتی دو که سی خوی له ناو بی بی سی و ده نگی ئامریکا داناوه که به رجه وه ندی خوی بپاریزیت. وه زعی ئه علامیی یکیتی که شه ق و شره. حزبی دەسەڵات یان پارتی - پێی خۆشە ئەوەی خۆی دەیەوێت بە دنیا بگەیەنێت و ئەوان وا تێبەگەیەنێـت، بەڵام واقیعە شتێكی ترە و میژوو به ده سه لات ناخله تیت..\nله ئیرانیش، وه زاره تی ئیتلاعاتی ئیران، گوی به بارزانی ده دات و من یان سانسور کردوه جا خزمتگزاریک وه ک پارتی و بارزانی چون له ده ست ده ده ن له به ر من ؟ لەبەرئەوە هەوڵماندا لێكۆڵینەوەیەك بكەین كە دەنگێكی تازە و لێكدانەوەیەكی تازە بێت كە واقیعەكە چۆن بووە ئاوا بێت نەك ئەوەی بەرپرسەكان پێیان خۆشە ئەوە بێت، چونكە دەسەڵات لە هەر حزبێكدا بێت - به تایبه ت پارتی - حەزی لەوەیە ئەو جۆرەی خۆی دەیەوێت لێكۆڵینەوە لەو رووداوە بكات ، بەڵام من هەوڵمداوە جیاواز بێت.\nزۆرتریش شەنگال منی هاندا بۆ ئەوەی خۆمان قسەیەكمان لەسەر ئەو رووداوە هەبێت، نەك ئەوەی چاوەڕوان بین بزانین ئەمریكاییەكان و فەرەنسیەكان و ئەڵمانییەكان لەسەر ئەوە چی دەنووسن.\nمیللەت: پێناسەی گروپی تیرۆریستی داعش و پاڵپشتیەكانی سەرهەڵدانی ئەم گروپە قسەوباسی زۆر لەسەر دەكرێت لەلای ئێوە وەك لێكۆڵەرێك لەم بابەتە ئەم گروپە چۆن پێناسە دەكەن؟ پاڵپشتەكانی سەرهەڵدانی ئەم گروپە لە ناوچەكەو جیهاندا كێن؟\nعیرفان قانعی فەرد: پاڵپشتیەكان زۆر روونەو شتێك نییە حاشای لێ بكرێت و پیاو بڵێت ئاگادار نیم.پاڵپشتی سێ وڵاتە، قەتەرە عەرەبستانی سعودییە و ئەوی تریان توركیایە. جگەلەمانە شوێنێكی تر نییە هاندەری ئەم گروپە بێت ئەوەش بۆ ئەوەیە كە بتوانن شیعەكان لاواز بكەن و پێگەی خۆیان له دژی ئیران باشتر بكەن. و بارزانی له ئیران دور که وتوه ته وه به لام نه ک له ئیتلاعاتی ئیران و زورتر روی له میت ترکیه و موسادی ئیسرائیله و دوستی له گه ل قطر و عه ره بستانیش هه یه و به رجه وه ندی ئه وان ده پاریزیت. و به و بونه وه بارزانی زور یارمه تی داعه شی دا له گرتنی موصل و کوده تا له دژی مالیکی.\nهەرچەندە بارزانی بە هەڵەی ستراتیژی خۆی پێی وابوو كە داعش دێتە عیراق و عیراق دەشوێنێت و لەدوای ئەوە دەوڵەتی كوردی رادەگەیەنێت و خوی ده بیته رابه ری هه تا هه تایی کورد و دەگات بە ئارەزووەكەی خۆی بۆ هەتا هەتا دەبێت بە رابەری كورد و شه ریکه ی کور و کوردستان بو خوی و بنه ماله که ی ده بیته بانک، بەڵام كارەكە وا دەرنەچوو داعش هەڵگەرایەوە لەخۆی، هه روا که کوتم یەكەم شوێنیش پەنای بۆ بكرد توركیا بوو، بەڵام توركیا یارمەتی نەدا، پەلەپەل رووی لە تاران كرد، تارانیش یارمەتی داو ئەوەبوو لە كۆشكەی خۆی دەستی كردە ملی وەزیری دەرەوەی ئێران. له 1996 دا وا بوو. کوتی به ئیران ، ئیران له به ر دلی یکیتی کوتی نه جا نامه ی نوسی بو بعث عیراق و کوته براکوژی و هاته شاشه ی تلویزیون و کوتی فرمایش قران و پیغامبه ری ئیسلامی ئه وه که حه ق سه رده که ویت و چی و چی ....جا طارق عزیز نامه که ی بارزانی بلاو کرده وه که نه والله ویستی ئیمه بروینه ناو هه ولیر....کورد ئه و شتانه ده زانیت ؟ قه زافی یان صدام نیوه ئه مانه ی کردوه له دژی گه لی خوی؟\nشنگال به توافقی بعث و داعه ش چول کرا و ته واوی قوای بارزانی ئه و شه وه له شار رویشتنه ده ره وه و رایان کرد و داعه ش هات. خه لکی شنگال هاواریان کرد که نه رون به لام پارتی گوی نه دا و روی. چون عه قدیان هه بو له گه ل داعه ش. دوای شنگال له کوبونه وه ی مسئول یکیتی ( هه ریم کمال آغا) له دهوک و کابرای پارتی به روژنامه ی روداوو یان کوت : شنگال بوه قوربانی میلمانیی حزبی !\nبه لام کاکی خوم ، که س گوی هه یه بزانیت خه لکی شنگال چی ده لین ؟ مالکی کوتی تجاوز به موصل له ۱۰ ژوئن توطئه ی گه و ره ی ناوخویی بوه .. مه به ستی بارزانی بوو. که له گه ل بعث - داعش به هاوکاری ترکیه بوو.\nروژی یه که می موصل ، یه کی له مسئولانی حزبی بعث و به شیک له عه شایری عه ربی ناوچه ی هه ولیر خو کوتیان کی یاری ده ر بوو و پال پشت که توانیان ناوچه که ئازاد بکه ن\nکاتیک پیاوانی ئه من یو عه سگه ری موص رویشتن بو هه و لیر ، مالکی هاته ده نگ ، به لام ده نگی نه بیسترا. مالکی و شیعه کان ، به لگه کانی پشتی په رده نیو کوبونه وه کانی بارزانی و داعه ش یان هه یه.\nزورتری حزبه کانی شیعه و به تایبه ت حزب الدعوه له بیریان نا چیت، که چون بارزانی و پارتی ئه وانی تسلیمی استخبارات بعث ده کرد و یان ئیعدامیانی ده کرد و له 1995 گمروکی ( ابراهیم خلیل ) و نه وت و ....که س هه یه بزانیت پاره که ی چه نده و بو کوی ده روات ؟ پیشمه رگه که یه ک سازمان نیه ؟ به غدایش نازانیت چه ن پیشمه رگه هه یه - کورد ده زانیت ؟ بارزانی ده یه ویت پاره نه وتی کوردستان ببات بو خوی و تورکیا و داعه شیش بینیت و پاره خه لکیش نه دا و ده لیت به غدا مووچه بدات و جوابی یاسایش ناده مه وه .. ده ی ئه وه ده رواته سه ر ؟\nداخه که م دوای مام جلال ، له ناوی شیعه و کوردی عراق بریک ئیختیلافات دروس بوو که ده وری ئیران لاچیت و ده وری تورکیا باش تر بیت و بارزانی به تورک بروای هه یه - به تایبه ت ئاپو اوجالانیش له سجنی تورکیا دایه و مام جه لال نه خوشه و قاسملویشی کوشتوه جا ئیسته خه ون ده بینه که ده بیته والی مادام العمر کوردستان و سیاسه تی ترکیه دژایه تی پ ک ک و تضعیف یکیتیه - به لام له ناو کومه لگای کوردی دا هه دوکییان ئیعتباری سیاسی یان هه یه. یکیتی خه یانه تی له کوردی ئیران نه کردوه وه ک ساله کانی 1980 و قیاده موقتو یان کوردی سوریا که خه نده ق به ئه مری میت ترکیه دروس بکات بو شکستی پ ک ک\nجه نابی والی و ئه میری خه یالی کوردستان؛ ده ی ویست جیشی تورک بیته ناو خاکی کوردستان و CIA فریا که وتو ئیران پیش میت (MIT ) تورکیه، هات به هانای کورده وه. که خوی له گه ل ئامریکا سال 1991 ئقلیمی کوردستانی عیراق یان دامه رزاندوه و بارزانی یان دانا به سه روک وه ک سالی 1961 - 1975 که جولانه وه ی کوردی دروس کرد و ته واویشی کرد.\nمیللەت: واتە ئەم گروپە داردەستی وڵاتانی ناوچەیەكەیە نەك گروپێكی خۆرسك؟ پێتان وایە ئامانجە شاراوەكانی ئەم گروپە چییە؟\nعیرفان قانعی فەرد: ئەوەی داعش بڵێت بۆ ئیسلام وادەكەین و بۆ ئیسلام هاتووین، ئەوە تەنیا پروپاگەندەیە و هیچی تر، ئەوان پێیان خۆشە خۆیان وا بناسێنن، بەڵام راستیەكە ئەوە نییە، ئەوان هاتوون بۆ تێكدانی بارودۆخی عیراق و سوریا، زۆرتریش له عیراق بۆ دژایەتی مالكی و شیعه بوو، دەتوانین بڵین هاتنی داعشیش بووە هۆی لابردنی مالكی .خامنه ئی و سپای ئیران دی یان بارزانی زورتر به رو لای تورکیا ده روات، و فه و زا ده گیریت ، مالیکی یان لابرد به لام سیاسه ت نه گوردرا.\nواتە: داعش بۆ ئەوە نەهاتووە ئیسلام بهێنێت بۆ عیراق ، وه ک سالی 651 زایئی که عه ره ب هات بو ئیران و ئیمپراتوریه تی ساسانی روخا و یه زدگردی سیهم، آخرین پاشای ساسانیان کوژرا، خوت ده زانی پیش هاتنی ئیسلام بو ئیران 4 ئیمپراتوری له ئیران هه بوو ( ماد - هخامنشیان - اشکانیان و ساسانیان )\nئەوان بۆ ئەوە هاتوون بارودۆخی سیاسی عیراق تێك بدەن. ئامانجەكەیان زیاتر ئەوەبوو كە شیعە لاواز بكەن و حكومەتی شیعە بروخێنن له عیراق و سوریا که بویان نه چوه سه ر.\nمیللەت: هیچ كام لە حزب و هێزەكانی كوردستان ئاگاداری پلانەكانی ئەم گروپە بوون بۆ هێرشكردنە سەر عیراق و داگیركردنی موسڵ؟\nعیرفان قانعی فەرد: به تاکید .... ئەو كەسەی رەخنە دەگرێت دەبێت هەردوو دیووی مەسەلەكە باس بكات، هەندێك دەڵێن نه بوونی سیاسه ت و ستراتیژی لاوازی كورد بووە هۆی ئەوەی داعش بێت بەرەو كوردستان.\nبۆ نمونە پارتی و لایەنگرەكانی له پیش دا دەیانووت شەڕەكە شەڕی ئێمە نییەو شەڕی شیعەیە و دەبێت ئێمە خۆمانی لێ بپارێزین، وه ک تو بلیی به شیک له عیراق نین ... بەڵام سەیرەكە ئەوەیە ئێستا دەڵێن بەشێكین لە عیراق، دەبێت تەكلیفی ئەو وشەیە رۆشن بكەنەوە، تۆ یان بەشێكی لە عیراق یان نیت، ئەگەر بەشێكی لەعیراق بۆ دەڵی ئەو شەرە شەڕی ئێمە نییەو هی شیعەیە؟ یو یارمه تی داعه ش ده ده ی بینه مطاری هه ولیر و به ره و موصل برون ؟ بو کانال دروس ده که ی به ده و ری سنور دا له به ر قسه ی تورک ؟ بو دژایه تی کوردی سوریا ده که ی و جا ده لی ولله تورکیا کوبانی زرگار کرد ؟.... له سینمای کمدیش دا، شتی وا سه یرت دیوه ؟\nتورکیاش بو له ناو چوونی پ ک ک هه مو شتیک ده کات. تورکیا یارمه تی داعه شی کرد تا حکومه تی خلافه تی ئسلامی (دوله تی ئسلامی عیراق و شام - الدولة الاسلامیة فی العراق والشام) بیته کایه وه. له کوبانی ( که داعش له ۱۶ سپتامبر ۲۰۱۴ هاته شیمالی سوریه بو گرتنی.)، شکستی خورد. خه ونی تازه بونه وه ی ئمپراتوری عثمانی نه چوه سه ر و کوردی عیراق که و ته ئه و گِیژاوه وه\nجا ئیسته نچیروان بارزانی ده لیت تورک یاری ده ره ؟ تکایه ئه و بروات بو ده س ماچ کردنی سوپای پاسدارانی ئیران و ده فته ره دولاران بدات به کوره که ی بو که یفه و چه قو بخوات له نیویورک له سه ر کچه خزمه که ی و مال بکریت له ویرجینیای ئامریکا و ئیسه ش ماڵەکەی بەبەردی حەلان دەڕازێنێتەوە... له سیاسه ت چی ده زانیت ؟\nهەندێكی تر بروایان وایە بەو پێیەی نوێنەری بارزانی لەگەڵ نوێنەری داعش و توركەكان و قەتەرییەكان دانیشتووەو(هەروەك رۆژنامەكان باسیان كردوو و مێژووەكەی بۆ هەموو لایەك روونە) سونەكان لەگەڵ كورد(بارزانی) دانیشتوون و تەكبیریان كردووە یارمەتی داعش بدەن بۆ ئەوەی بە جێگەیەك بگەن و سونه بیته ئقلیم و کوردیش بیته ولاتی سه ر به خو و ... . هەروەك كاتی خۆی بەعسیەكان لە تەلەڤیزیۆنەوە سوپاسی بارزانیان كرد كە بەیارمەتی ئەو توانیوومانە كارێك بكەین و بەبەشی خۆمان بگەین. هەروەك خێڵە سونییەكانی تكریت و ناوچەكانی تر هەمان هەڵوێستیان بەرامبەر بارزانی هەبوو. بەڵام دواتر كە كورد هاتە ناو گەمەكەوە و تاوانی شەنگال دروست بوو. یەكێتی ویستی بۆ رووبەروونەوەی ئەم گروپە هاوكاری لەگەڵ عیراق بكەن و داواشیان لە ئێران كرد و ئێرانیش هاوكاری كردن. یه یکیتی فریا که وت و جا پ ک ک . به لام بارزانی ئه گه ر ولاتیکی ژیر و جه ماوه ری تی گه یشتووی ببوایه، ده یان برد بو محکمه و ده یان کوشت به خیانتیک که کردی به کوردی شنگال.\nبەڵام پارتی دژی هاوكاری عیراق بوو، بەڵام ئێران یەكەم وڵات بوو كە هاوكاری ئەوانیشی كرد و جا بارزانی روی به ره و تورکیا به لام تورکیا هه ر ولامی نه دایه وه جا هات به رو ئیران و ده ستی کرده مل وه زیر خارجه ی ئیران و جا باوشی کرد به مل رئیس پارلمانی ئیران و ریس ده فته ره که ی. ئیرانیش باش ده زانی که بارزانی ترسنوکه له کاتی شه ر و به س خوی به پیاویکی مهیم و گه و ره ده زانیت به لام جه بانه...\nكورد بەرژەوەندی نەبوو لەهاتنی داعش ، دەتوانین بڵین بەو فەوزا دروست بوونە، كورد لەواقیعدا شكستی هێنا. ئەوەی دەڵێن كورد چەكی دەست كەوتوو و كورد ناسێنرا بە دنیا، لەراستیدا وانییە و كورد بە دنیا نەناسێنرا، بەڵكو رۆژ رەشی كورد هاتە كایەوە بۆ دنیا كە كورد ئاوا بێتە گەمەی سیاسەتی نێوان وڵاتان لەسەر هیچ، ئێمە هیچ دەستكەوتێكمان نەبوو لە هاتنی داعش بۆ عیراق. سیلاح و ئه و شتانه یش پارتی بردی لای خوی خزنی کرد بو روژگاریک که شه ری دژی پ ک ک هه لخرینیت.CIA یش ئه و ه ده زانیت که بارزانی که و ته سووال کردنی ته قه مه نی بو خوی نه بو دژی داعه ش. چوون روحیه ت و ئیراده و جدییته ی شه ری نیه و به س قسه و هات و هاواره به س بو کورد کوشتن زیره که نه بو دژمن کوشتن و قه د له دژی داعه ش جدیی نه بوون. به 2-3 شه و که و ته وت و وِیژ و بووه دن کیشوتی قاره مان !\nموضوعی شنگال و آشوری و یزدی و مسیحی کان و جا موصل و ... جیهان تی گه یشت که چون بعثی و سونه کان فه ریوی یان خوارد و توطئه بوو . پیلان بوو.\nدوای 2-3 هه فته زانیان سونه کان که چون تالان کرا و تعدایان لی کرا و مال ویران بوون و بارزانی چون پالپشتی داعه ش بوو. که سیش نه بوو به صاحیبی کرکوک و اقلیمی سونه یش دروس نه کرا...\nانگلیس، کانادا، فرانسه و آلمان و .. کوتیان یرامه تی کورده ده ده ین به لام که زانیان پارتی ده ی بات بو خوی، وازیان هیشت.\nبارزانی به س ده زانی موشکیل و فه و زا بخولقینیت به لام نازانیت چاره سه ر بدوزیته وه. ئیسته یش ده لیت هاوار به مالم شیعه دیت .. چون ناتوانیت بروات بو موصل . داعش خویان به بارزانی یان کوت که زور قسه بکات و بیت به ره و موصل ، توافقه کانی نیوانیان داعه ش و بارزانی ده لین.\nمیللەت: تۆ باسی ئەوەت كرد پارتی ئاگاداری هاتنی داعش بووەو هاوكاریش بووە، بەڵام ئەوە چۆن لەگەڵ ئەو واقیعە دەگونجێت، كە دواتر هاتە كایەوە كە پارتی چووە شەڕی ئەم گروپەو ئەو گروپەش بووە هەرەشەی جدی لەسەر هەندێك لە ناوچەكانی جێگە نفوسی پارتی؟\nعیرفان قانعی فەرد: هەرگیز پارتی شەڕی داعشی نەكردووە ، هەمووی درۆ و دەلەسەیە، ئەوەی پێشمەرگە كردی ، پێشمەرگەی یەكێتی و پەكەكەو سوسیالیست كردویانە نه پارتی، دی تان چون هاتنه له رزه که درومی پارتی نه بو له شنگال ؟ باشه ئه و 150 که سه ناردیی بو کوبانی کی بوون ؟ بو له ناو ولات دا شه ریان نه کرد ؟ ... پێشمەرگەی پارتی جدی نین لەشەڕ - ترسنوک و جه بانن.. له شه ری ئیران و عیراقش دا وا بوون، پارتی تەنیا ترسیان لە یەك شت هەیە ئەویش ئەوەیە داعش پەیوەندنی و گرێبەسی نێوان خۆیان و بارزانی بەوڵاتان بناسێنێ. له ده ی کات ...\nبارزانی یەك شەوە بووە قەرەمانی دژە تیرۆر، بەڵام شتی وا نییە و دەبێت ئەمە راست بكرێتەوە که خوی ده ستی له ناو تیرور بووه، چونكە ئەوەی ئەو دەڵێت راستیەكە نییە، ئەو خۆی داعشی هێناوەو لەگەڵ داعش شەڕ ناكات. ئامانجی ئێستاشی ئەوەیە هەر كەسێك بێت هەندێك چەكی لێ وەربگرێت و لەباری چەكەوە دەوڵەمەند ببێت. به لام نه ی زانی که تورک فیلی لی ده کات و داعه ش دار ده ستی تورکیایه .. پی وابوو تورک دوستی کورده که نیه.\nکه یسش نه ی پرسی باشه اوجالان - قائدی کورده - له سجنی تورکیا دایه ، خیره ئیسته تورک بوه ته دوستی کورد ؟ ده یه ویت کوردستان دروس بیت ؟\nمیللەت: واتە تۆ تەواو رات وایە پارتی بەشێك بووبێت لە پلانی هێنانی داعش بۆ عیراق؟ تۆمەتێكی ئاوا پاڵپشتە بەچی بەڵگەیەو فاكتێكی بەرجەستە؟ تۆ وەك لێكۆڵەرێك هیچ بەڵگەیەكی یەكلاكەرەوەت بەدەست گەیشتووە كە ئەوە ساغ بكاتەوە؟\nعیرفان قانعی فەرد: بەڵی من رام وایە، پارتی و بارزانی به س مانه وه یان به فه وزا دروس کردنه و ه بس... لە قسەكانی پێشتردا ئاماژەم بۆ بەشێكی كرد، سێ شتی تریش هەیە بۆ ئەم مەبەستە: یەكەم سوپاسی بەعسیەكان بۆ بارزانی، دووەم سوپاسی خێڵەكان بۆ بارزانی كە لەتەلەڤیزیۆنی رووداویشەوە بڵاوكرایەوە، سێیەم: ئەو رۆژەی شەنگال گیرا، نوێنەری یەكێتی و نوێنەری پارتی پێكەوە لە رووداو دانیشتن كابرا وتی که شنگال بوو بە قوربانی ململانێیەكی سیاسی، ئیتر لەوە زیاتر دەمێنێتەوە سەر ئەو بەڵگانەی كە حكومەتی عیراق هەیەتی ئەوەش شتێكی جیاوازە.که پیم وابیت مالیکی بلاوی ده کاته وه.\nیعنی پارتی ئیتسراتژی نه بو ؟\nئیتستراتژی هه ر نازانیت که تا دیپلو ماسی و ئیتسراتژیه تی هه بیت. به س پاره و ده سه لات. کابرا به س ده یه ویت خه لکی سه رجاده بو ئه و ئیش بکه ن و ته واو. وه ک فرعه ون بمینه ته وه... ئیتستراتژی چی و شتی چی ؟\nعیلاقاتی خوی و میت ترکیه و ئیتلاعاتی ئیران و MOSSAD اسرائیلیش که هه موتان ده زانن له سالی 1967 ه وه هه یه و ئه وان پاراستن یان دروس کرد و ئیسته به س پارتی یعنی پاراستن و هیچی تر.\nمیللەت: رۆڵی حزبە كوردییەكان لە بەدژداچوونەوەی ئەم گروپە درك كردن بە مەترسیەكانی وەك یەك بوون یان هەندێك لە حزب و هێزەكان باشتر بوون؟\nعیرفان قانعی فەرد: هەندێك لە حزبە كوردییەكان رۆڵی بەرچاویان هەبوو، یەكێكیان پەكەكە بوو، پەكەكە بەیارمەتی ئێران رۆڵی بەرچاوی گێرا، هاتنی پەكەكە، بارودۆخەكەی گۆڕی ئەمە شتێكە دەبێت ئاماژەی پێ بكەین.\nدوای پەكەكە جوامێری یەكێتی بوو، من نە پەكەكەم و نە یەكێتیم، بەڵام یەكێتی كارێكی زۆر جوانی كرد بۆ پاراستنی ماڵی كورد، ئێستا ماڵی كورد هی هەمووانەو هی یەك حزبە نییە. كەواتە هاتنی پەكەكە و رۆڵی جوامێرانەی یەكێتی بووە هۆی ئەوەی بارودۆخی كوردستان بپارێزێت. ئیسلامییەكانی كوردستانیش راران و تەواو خۆیان یەكلای نەكردبووەوە و چاوەڕوانی هەڵوێستی وڵاتانی ناوچەكە بوون. بەڵام بەگشتی هاتنی ئێران و رۆڵی پێشمەر بووە هۆی ئەوەی باشتر بتوانن بارودۆخەكە كۆنترۆڵ بكەن.\nچه ن گروپ وه ک YPG -PKK به هاوکاری یکیتی ، شنگال یان گرته وه و زورینه ی شهیدان هینی PKK-YPG -PUK یه و شنگال له ده ستی یکیتی بوو و تنها شوینی په رینه وه ی پ ک ک له قندیل بو قامیشلی بوو و میتی ترک ده یویست ئه و خطه ئیستراتژیکه لابات تا کنترولی هه بیت له سه ر سه کانتونی کورد له عفرین و قامیشلی و کوبانی .\nمیللەت: هەندێك نوسەری پارتی چەند تێزێكیان هەیە، لەوانە دەڵێن ئەم گروپە بەدەستی وڵاتانی ناوچەكە جوڵاوە بۆ تێكدانی پرۆژەی دەوڵەتی كوردی، یان روونتر بۆ لێدان لە پارتی دیموكراتی كوردستان، ئەم تێزان یان شرۆڤانە تا چەند راستە؟\nعیرفان قانعی فەرد: یەكێك ئەقڵی سالم بێت، پێم وایە نییە شتی وا هەر پەسەند بكات یان بیڵێت. من منداڵ بووم ئێستا وا تەمەنم گەیشتە 40 ساڵ ئەمانە هەر دەڵێن حكومەتی كوردی دروست دەكەین، دەفەرموو دروست بكە! ساڵێك دوان ، دە بیست!\nئەم قسانە زیاتر دروستكردنی بارگرانییە بۆ ئەقڵی خەڵك، پێیان خۆشە بە ئەقڵی خەڵك بەگەمە دابنێن.\nبارزانی خۆی دژی هەموو جوڵانەوەیەكی كوردییە لەسەرتاسەری مێژوودا كەچی دەڵێت حكومەتی كوردی دروست دەكەم! خۆ كەس دەستی نەگرتووە با دروستی بكات! بەڵام ئەی ئەو بەڵینەی بە توركیای داوە چی ئەی ئەو بەڵێنەی بە ئیتلاعاتی ئێرانی داوە چی؟\nئەو پێی خۆشە بەس خۆی سەرۆكی هەرێم بێت، ئەگەر پێی خۆشە هەرێمی دووەمی كوردستان دروست بێت بۆ ناهێڵێت لە سوریا دروست ببێت؟. تێزی ئەو نوسەرانە قسەی منداڵانەیەو لە دنیای سیاسەتدا جێگەی پێكەنینە.\nباوکی کاتی خوی پیلانی گیرا دژی قازی محمد. به قازی محمدی کوت خویری و ترسنوک . ئیسته فشه و درو ده که ن که باوکم یاری ده ری قازی بووه ! که درویه... ده لیت ریبازی بارزانی وایه و وا نیه.. کام ریباز ؟ پیاو کوشتن و تالان کردنی مالی کورد ؟\nئەوەش كە دەڵێت هاتنی داعش بووە هۆی ئەوەی ئێمە دەوڵەتی كوردی رانەگەیەنین ، هیچ واقیعیەتێكی نییە ، بەڵكو ئەسڵی بابەتەكە ئەوە بوو كە كابرا پێی خۆش بوو یەك شەوە خۆی بناسێنێت كە ئەمن قارەمانی دژە تیرۆرم كە فعلەن بەناو ئەوەی ناساندووە، بەڵام لە واقیعدا ئەوە نییە بۆیە دەبێت بەشێوەكی جیاواز سەیری شتەكە بكەین.\nکه سناریو گوردرا و جا دوستی تروریست که ان بوو به پاله وانه دژی ترور. ده ی کوت حکومه تی کوردی راده گه ینم و قسه ی بی معنای تر که هه موی فشه بوو و درو و ده له سه . به س بو ئه وه بوو که عیراق نه لیت نه وت و ثروه ت و سامانی کوردی عراقی تالان کردوه.\nمیللەت: رۆڵی ئێران و توركیا لە مەسەلەی داعشدا چۆن هەڵدەسەنگێنی؟\nعیرفان قانعی فەرد: توركیا هاندەری داعش بووە، بەڵام ئێران توانی داعش رابگرێت و زۆر یارمەتی كورد بدات بۆ ئەوەی ئەو گروپە رابگرێت. بۆیە من پێم وایە ئێران رۆڵی باشی هەبوو توانی بارودۆخەكە رابگرێت.\nله مخمور - سنوری 25 کیلومتری هه ولیر بوو که ئیران هاته ناو کایه وه. تلویزیونه کانی آمریکا وه ک CBS-NBC-CNN-FOX ، کوتیان ئیران هه و لیری پاراست. ئه گه ر ئیران نه هات با، تورک مالی کوردی ده شیواند. به لام به یارمه تی بارزان ی، میتی تورک (له بامرنی تا بالیسان )، روبه روو بوونه له گه ل داعشی قه ده غه کرد و بارزانیش له خوای بوو ، چون پیشمه رگه ی بارزانی ، قودره ت و توانایی و ئیراده ی شه ریان نیه بو نه بووه.\nپارتی ده ی ویست یکیتی له گه ل ئه و له سه ر یه ک خط بیت و نیوی نا ئیتحادی کورد ، که هه ر شتیک ئه و کوتی بلین ئه وه راسته و ئه وه خطابی سیاسی کورده دژ به بغدا و شیعه ها و جا له روانگه ی ئه منی بو کوردستانی سوریه و ئیران ، یکیتی رای جیاوازی هه بو و دوستایه تی خوی پاراست و ئاگری دروس نه کرد - به لام پارتی و بارزانی بوونه بوکه شوشه ی ده س میت تورک و جا کاریزمای مام جلال نه مابوو که ری چاره بدوزیته وه و وه زعه که هیوور بکاته وه.\nپارتی یارمه تی سوریای له سالی 1980 له دمشق و شام له بیر بردوه و که و ته ناو خطی سیاسی ترکیه و عربستان و قطر له دژی ئه سه د . له بیرمان نه چیت که تا سالی 2003 بارزانی عیلاقاتی له گه ل بعث هه ر هه بو به ئیسته یشته وه که هه مو بعثیه کان له هه ولیرن .\nمیللەت: ئەی رۆڵی توركیا لە هاوكاریكردنی كورد؟\nعیرفان قانعی فەرد: توركیا دژی كوردەو رێبەرێكی كوردی لە زیندان داناوەو هیچ بەهایە بۆ كورد دانانێت، ناتوانین بڵین توركیا دۆستی كوردە و هاوكاری كوردی كردووە. ئیشی بارزانی به س دژایه تی پ ک ک یه و جا خوی که و ته ناو ئه و خه نه قه ی وا که ندبووی. ئاوا ده یه وه کوردستانی سه ر به خو دروس بکات ؟\nمیللەت: ئێران بۆچی راستەوخۆ بەرگری لەهەولێركرد؟ هەمیشە دەڵێن پارتی لە توركیا نزیكە بەڵام ئێران هاوكاری كرد بۆ ئەوەی داعش نەگاتە هەولێر ئەمە چۆن هەڵدەسەنگێنی ئاخۆ لە ژێر پەردەدا شتی تر و پەیوەندی تر لەنێواندا هەیە؟\nعیرفانی قانعی فەرد: لەراستیدا بێ ئێران - پارتی هیچ كارێكی پێ ناكرێت، بەڵام پارتی زیاتر پێی خۆشە لە توركیا نزیك بێتەوە، لەبەر ئەو هەموو پارەی لەكوردستان رۆیشتووە بۆ بانكەكانی توركیا لە كاتێكدا مافی هێنانە دەرەوەی ئەو پارەیەشی نییە.\nئێران ئەم جارەش فریای بارزانی كەوت، چونكە بیرمان نەچێت لە ساڵی 1991 -1992 كە هەرێمی كوردستان دامەزرا، دەبێت شتێك زۆر بەروونی ئێمە قبوڵی بكەین، چونكە چی بمانەوێت یان نەمانەوێت مێژوو ئەمە دەنوسێت: كە سوپای پاسدارانی ئێران لەگەڵ CIA سی ئای ئەی دانیشتوون پێكەوە هەرێمی كوردستانیان دروست كردووە، هەرچەندە توركیا وتی نابێت و ناكرێت، بەڵام ئەوان گوێیان بەوە نەداو ئەوەیان دروست كرد.\nبەڵام لە واقیعدا دەتوانین بڵین بۆ یەكەمین جار دوای ئنقلابی ئیسلامی ئێرانەوە 1979 ،ئێران و ئەمریكا لەسەر یەك شت تەوافوقیان هەبوو، ئەویش دروستكردنی هەرێمی كوردستانی عیراق بوو.كە من كاتی خۆی بۆ بەرگی دووەمی كتێبی بیرەوەرییەكەی به ریزم مام جەلال - لەگەڵ جیمس بەیكەر گفتوگۆم كردووە كە ئەویش ئەو قسەی تەئكید كردەوە.واتە ئەو قسەی من دەیكەم قسەی جیمس بەیكەری وەزیری دەرەوەی ئەو سەردەمەی ئەمریكا بووەو لەو كاتەدا هاتووە بۆ عیراق.\nبۆیە ئەگەر بڵێن فڵانەكەس جاسوی ئێرانەو كاری ئێرانەو بەسەریەوە ناچێت ئەوە هەمووی گروگاڵی میدیایە و قسه ی مندالانه، لەراستیدا ئێران ئەم سەرۆكی هەرێمەی راگرتووەو ئەو نەیهێشت كە داعش بێت و بیروخێنێت به لام هه ر کاتیکش نه ی هه ویت ده ی باته وه بو کرج و ئاشبتالی 2.\nژێرپەردە لە واقیعدا پێی دەڵێن مێژوو، ئەگەر مێژووەكە سەیر بكەن كاتی خۆی پارتی بە فەرمانی رووسیا دروست بوو، تەنیاش بۆ ئەوە بوو كە ره كێ بڕكێ بكات لەگەڵ خوالی خوش بوو قازی محەمەد بۆ ئەوەی نەووترێت تەنیا ئەو پێشەوای كورد بووە. جا عه قل و که سایه تی و زانایه تی و پیاوه تی و جوامیری قازی محمد له کوی و پیاو کوژی و فیتنه و درو و ده له سه ی مصطفی بارزانی له کوی !\nكاتێكیش كە لە ساڵی 1958 عەبدول كەریم قاسم شۆرشی كرد، ئەمان هاتنەوە بۆ عیراق و كوردستان، ئێران كە بینی عەبدول كەریم دژی ئێرانن، ئێران هات جوڵانەوەی ئەیلولی 1961 دروست كرد. نه رزگاری خوازانه بوو نه هیچ.\nجوڵانەوەی ئەیلولیش واقیعەكەی ئەوەیە كە ساواك دروستی كردو سواك روخاندی، ئیتر ئەوە هەر قسەیە كە ئەمە بۆ هەستانەوەی كوردایەتی بوو، بزژاڤی ئازادی خوازی و رزگاری خوازی بوو، ئەوە هەمووی گڕوگاڵی راگەیاندنی كوردییە.\nخۆ شریتی ڤیدیۆی مستەفای بارزانی - استغفرالله زمانم لال بیت، ملا ژنرال بارزانی - هەیە كە لەگەڵ نوێنەری ئینگلیز كە دەڵێت ئەم بزوتنەوەیە بۆ جیابوونەوە نییە و ئەم جوڵانەوەیە بۆ ئەوەیە لەباری سیاسیەوە بزووتنەوەیەكمان هەبێت.\nئەگەر ئەوانە هەمووی درۆ بێت خۆ نامەی هێنری كسنجەر درۆ نییە كە دەڵێت: 60 ملیون دۆلار دراوە بە بارزانی، بەڵام بارزانی خۆی ئاشبەتاڵی راگەیاند. و پاره ی بوو. ده ی بو 1973-1974 داوای پنابه ری کرد له ئامریکا و ده وه یست را بکات ؟\nمن لەگەڵ نوێنەری ساواك گفتوگۆم كردووەو لەبەرگی دووەمی بیرەوەرییەكانی مام جەلال بڵاودەبێتەوە.\nئەو دەڵێت: چووم بۆ ماڵی مستەفا بارزانی لەئەمریكا، مەسعود و ئیدریس بە پەلە هاتنە دەرێ وتم بۆ دەرۆن : وتیان باوكمان دەڵێت نامەیەك بنوسن بۆ شا بۆ ئەوەی پارەمان پێ بدات و دژی شۆرشی ئیسلامی بووەستینەوە. به لام باوک مان خه ره فاو بووه !\nبەڵام دوای هەفتەیەك كە شا رۆیشت، لەرێگەی قەزازەوە گفتوگۆیەكیان بۆ مستەفا بارزانی لە واشنتۆن پۆست رێكخست و رایگەیاند شا و ئەمریكا كوردییان فرۆشت، دواتریش نامەیەكی بۆ خومێنی نوسی كە ئێمە پێمان خۆشە یارمەتی تۆ بدەین..باوکی ئیمه یت و چی تر..\nدواتریش سوپای پاسداران یارمەتی پارتی دا بۆ دژایەتی كۆمەڵەو دیموكرات و که وتنه کوردی ئیران کوشتن . لەكاتێكدا لە ساڵی 1976 تا ساڵی 1990 پارتی بوونی لە كوردستانی عیراق نەبووە. ئەمە مێژووی پەیوەندی پارتی و ئێرانەو حاشای لێ ناكرێت بۆیەوە من بۆچووم ئاوایە كە ئێران پارتی دروست كردووە ئێران دەتوانێت لای بەرێت. بەڵام بەبروای من جارێ ئێران لای نابات لەبەرئەوەی بەرژەوەندی ئێران لەوەیە مەسعود بارزانی بمێنێتەوە. ئەوەش بۆ ئەوەی هیچ جوڵانەوەیەكی كوردی لە سوریا و ئێران سەرنەگرێت. جا روژی کوشتنی قاسملو تکایه بفه رمون مسعود بارزانی له وین چی ده کرد ؟!\nمیللەت: ئایندەی داعش چ دەبێت لەناوچەكەدا؟\nعیرفانی قانعی فەرد: ئایندەی داعش بەرەو شكستە، هیچ جێگەی لە كوردستانی عیراق نابێتەوە و دەرواتە دەرێ، پێم وایە ئەمساڵ بە تەواوی لە عیراق دەچێتە دەرێ.\nروسیاو ئێرانیش لەگەڵ عیراق هێواش هێواش دەگەن بەو ئەنجامەی لەگەڵ ئەمریكا بارودۆخی سوریا بە سەقامگیرییەك بگەیەنن، كوردەكانی سوریاش كە پەكەكە بوو كە یارمەتی ئەسەدیان دا كە كوردستان سەقامگیر بێت و دژی ئەسەد نەبێـت هەرچەندە لەمێژوودا بارودۆخی كوردی سوریا زۆر خراپ بووە\nبەگشتی داعش بارودۆخی وەك جاران نەماوەو ئەچێتە دەرەوە، بەڵام ئاخۆ داعش پەیوەندی خۆی و بارزانی ئاشكرا دەكات؟ نازانم.\nمیللەت: كورد یان ورد تر باشور و رۆژئاوای كوردستان دوای داعش چارەنووسیان چۆن دەبێت؟ داعش چی ئیزافەیەكی كردە سەر قورسایی و سیاسەتی كورد لەناوچەكەدا؟\nعیرفانی قانعی فەرد: كورد توانی خۆی بناسنێت وەك كارتێك كە دەتوانرێت پاراستنی عیراق بكات، بەڵام بەبڕوای من كورد هەندێك چەكی دەستكەوت، بەڵام ئەویش یەك حزب هەڵیگرت بۆ خۆی.\nلەگەڵ ئەوەش ئەگەر جیلێكی نوێی لە سیاسی كورد كار بكەن،دەتوانن سود لە بارودۆخی دوای داعش وەربگرن، بەڵام بەشتی كۆن هیچ كارێك ناكرێت، بابەتی من ئەوەیە كە ئەگەر یەكێتی و حزبەكانی تر سیاسەتی خۆیان بگۆڕن، ئەو پیاوانەی كە كۆنن لابچن و نەوەی نوێی سیاسی بێتەوە پێشەوە بەڵی كورد ناسراوە بەدنیا و دەتوانن كار بكەن. بەڵام ئاخۆ پارتی گۆڕەپانەكە چۆڵ دەكات بۆ ئەوەی حزبەكانی تر كاری خۆیان بكەن؟ من دەڵێم نا\nئایا پارتی دەتوانێت سەرۆك وەزیران لابەرێت و یەكێكی تر دابنێت؟نەخێر\nكورد لە حكومەتی بەغداش زۆر قورسای نییە، راستە سەرۆك كۆمار كوردە بەڵام بارودخی كورد لە بەغداش باش نییە. ریزم هه یه بو جه نابی فه خامه تی کاک د. فواد و زوریشم حورمه ت بوی هه یه که زور زانا و جوامیره\nبەڵام ئەگەر كورد دڵی حكومەتی مەركەزی رابگرێت و بارودۆخە ئابورییەكە باش ببێت، پێم وایە كورد لەناو عیراقدا جوڵانەوەی سیاسی هەبێت سەركەوتوو تر دەبێت\nبەڵام لە ئەنجامی شەڕی داعش كوردیش زانی كە كێ لەبەرژەوەندی كورد كار دەكات و كێ بازرگانی بەكورد دەكات، بەڵام لە هەمان كاتدا ئابوری كوردستان تێكچوو و بووە بە قوربانی، سیستمی دزی كە لە زاراوەی سیاسیدا پێی دەڵێن كلیپتۆكراسی، كە واتە كابرای دز ببێت بە سەرۆك بەداخەوە كوردستانی عیراقیش دووچاری ئەم كێشەیە بووە.\nبەڵام ئەگەر كورد سیاسەت و ستراتیژی خۆی پێش بخات دەتوانێت لەگەڵ وڵاتانی دراوسێ وەك هێزێكی گەورەو سەركەوتوو یارمەتیدەر بێت، بەڵام ئاخۆ ئێمە سیاسی كوردمان وا هەیە؟ ئاخۆ سیاستمەدارێكی تری وەك مام جەلال دێت؟ كە بتوانێت قورسای رابگرێت؟ ئاخۆ خەڵك دەتوانێت چاوەڕوانی نەوەیەكی تری سیاستمەداری كورد بن؟ بە بروای من زۆر ئاستەمە!\nمیللەت: قسەت لەسەر شەنگال چییە؟ لەهەواڵی پەیوەست بە كتێبەكەتەوە باس لە خیانەت كراوە مەبەستت لەوە چییە؟ كێ خیانەتكارەو خیانەت لەكێ كراوەو قوربانییەكان كێن؟\nعیرفانی قانعی فەرد: كورد خیانەتی لەكورد كرد، قوربانییەكانیش لە شەنگال دوای هەڵەبجە دڵتەزێنترین شتێكە كە لەمێژووی كوردا روویدابێت .\nبۆ خیانەت، داعش و بارزانی پێكەوە لەیەك پلە دەوەستن، خیانەتكاری دووەم توركیاو قەتەر و عەرەبستانە، سێیەم هۆكاریش نەبوونی ستراتیژی و سیاسەتی دروست و ئەقڵانییە كە بروای من كورد نەیتوانی سیاسەتێكی دروست پەیرو بكات.\nچونكە راستە وڵاتانی دراوسێ دەیانەوێت پشێوی بخەنە ناو ماڵی تۆ ، بەڵام دەبێت تۆ سیاسەت و ستراتیژییەكی دروست و ئەقڵانیت هەبێت، كەبەرژەوەندی خۆت بپارێزی، ئاخۆ كورد ئەو كارەی كرد؟ ئەو پرسارێكە كە لە عالەمی سیاسەت هەیە.\nمیللەت: ئایندەی باشوری كوردستان چۆن هەڵدەسەنگێنن؟\nتا چەند مانگی تر دەبێت سەرۆكی هەرێم یەكلای بكرێتەوە، ئەگەر حزبە سیاسیەكانی كورد جدی بن دەتوانن گۆڕانكاری بكەن، بەڵام بەبروای من جدە نین، چونكە هەر كامیان چاویان لە وڵاتێكە رەنگە بارزانی بكەوە بەسەرۆك و یاسای بۆ بتاشن. و ئه ویش بریک پی بکه نی به عه قلی کومه لگای کورد.\nبەڵام بە بڕوای من ئەوەیە كە پارتی لاواز دەبێت. پارتی ئێستاش ماوەتەوە بەهۆی پاراستنەوەیە، ماتۆڕی پارتی پارستنە، و پاراستنی لێ بسێنیتەوە شتێكی نامێنێتەوە ، یەكێتیش دوای مام جەلال وەزعی زۆر سەنگین نییە كە قورساییەك بێت، بەم بۆنەیەوە كە گۆرانیش نزیك بووەوە لە بابەتی پارتی ئیتر ناتوانێت كۆمەڵگەی كوردی بۆ خۆی رابكێشێت.\nبەم هۆیەوە من بارودۆخی كوردستان زۆر باش نابینم، مەگەر ئەوەی بارزانی لا بچێت، ئەگەر ئەو لابچێت، ئەو جارە لەدایك بوونێكی ترە بۆ سیاسەتی كورد. بەڵام ئەگەر ئەو بمێنێتەوە وەزعی كوردستان خراپتر دەبێت و باشتر نابێت\nرای تو له سه ر ئه و پروپاگاندایه که پارتی له دژی تو له کوردستان کردی چیه ؟\nوالله پیکه نین !...وه ک فاشیسته کان له ره سمی من و محسن رضایی که هین 12 سال پیش ئیسته یه که لک وه رگرن و جا بیده ن به ژیر ده سته کانیان وه ک کومله و دمکرات و ... قسه و جوین و ئیهانه و ... به س پیکه نین...\nمن راستیه کانم بو گه له که ی خوم نوسیوه و قه ر پشتم له کورد نه کردوه و شه رفی ئه وه م بوه کتیبی مام جلال بنوسم , و خوزگا نه مردایه م و جاریکی تر چاوم پی بکه وتایته وه .\nجا پارتی و بارزانی جوین به هه ر که س بدا ، له به ر چاوی خه لک زورتر محته رم ده بیت\nمن پیاوی ئیرانم یان خوی و بنه ماله ی ؟ ... بزانین میژو چی ده نوسیت.... هه ر سه ر که تو بن و ئنشالله کورد و کوردستانیش وه زعی باشی سیاسی و ئابوریان بو بیت به لاچونی بارزانی و روخاندنی بنه ماله.\nئه م وت ویژه له لایان رامان کراوه بو میلله ت ......\nئاگاداریی و زانیاریی لەسەر ئەرشیفەکانی پێشووی کوردستانپۆست\nبۆ ئەوەی سایتەکە بە جوانی بخوێنیتەوە، ئەم فۆنتە کوردییانە داونلۆد بکە\nیه‌كێتی به‌هه‌موو باله‌كانییەوە لە گۆڕان نزیک بۆتەوە


لەپەراوێزی شۆڕش وحکومەتەکەی مەلیک مەحمود دا\nداریکەلی،مەحمود دێ،ئاوباریک،بەردە قارەمان\nچوار وشەی لێکدراون، سیانیان ناوی گوندن و ئەوی تر ناوی بەردێکی گەورەی ڕەمزی خۆڕاگڕیە، ناوەکان بەناوبانگ و ناسراون لەسەر ئاستی کوردستان و جیهان، هەریەکەیان لەدوو وشەو پیتێ یا دووپیت پێکهاتون بەیەکەوەلکاون، ناوی ئەم سێ گوند و بەردە هێندە ناسراون هەموو تاکێکی کورد بەم ناوانە گوێی دەزرنگێتەوە و هەڵوێستەی لەسەر دەکات، لەکاتێکدا چەندەها گوند و شوێنی ترمان هەن ڕووداوی مێژوویی تیایاندا ئەنجامدراوە، بەڵام هێندەی ئەم ناوانە بەناوبانگ نین، ناوەکان لە ئەرشیفی مێژووی نەتەوەدا تۆمارکراون و چوونەتە لیستی مێژووی بزاڤی کوردەوە، هەرچەندە هەمووگوندەکانی کوردستان پریشک و ئاگری شەڕیان بەرکەوتوە، شانازی خۆڕاگریان تۆمارکردوە لە مێژوودا، بەڵام ئەم ناوانە بەرانبەر بەناوی گوند و شوێنەکانی تری کوردستان زیاتر ناسراون، چونەتە خانەی ئەرشیفی سیاسی مێژووی بزاڤی کوردەوە لەجیهاندا، کەم تاکی کورد هەیە ئەم وشانەی نەبیستبێ و لێیان ڕانەمابێ.\nئەم وشە لێکدراوانە، پەیوەندییان بەڕووداوەکانی سەردەمی شۆڕشی مەلیک مەحمودی نەمر و یەکەم حکومەتی کوردی شێوە هاوچەرخەوەهەیە، لە پەراوێزی خەباتی سەردەمی شێخ مەحموددا هەمیشە وەک ئەستێرەیەکی پرشنگدار دەدرەوشێنەوە. لێرەدا ئاماژەبەهەریەکەیان دەدەین لەڕووی سیمای کەلتوری سیاسی و بەناوبانگ بونیان لەم کوردستانە ئازیزەدا.\nشاعیری ناودار حەمدی(1878-1936)، دەڵێ:\nوەک مەدینەبێ نەبی بێ، یانەجەف بێ بێ عەلی\nشاری غەزنەش ئێستە بێ مەحمودە وەک داریکەلی\nلێرەوە دەتوانین ئاماژە بە گوندی داری کەلی بدەین، کەچۆن بەپیرۆزی چۆتەلیستی مێژووە و هەموو تاکێکی کورد دەزانێ داریکەلی چییە؟ کوێیە! سەردەمێک بارەگای سەرەکی شێخ مەحمود لەوگوندەدا بوە، گوندەکە دەکەوێتە ناحیەی بازیانەوە، لەم ساڵانەی دوواییدا خانوەکەی شێخ لەسەر هەمان شێوەی پێشوو نۆژەن کرایەوە، ڕۆژانە خەڵک دەچنە دیدەنی وەک ئاسەوارێکی مێژوویی ماوەتەوە، هەرچەندە بازیان شوێنێکی ناودار و بەپیتە بۆ کشتوکاڵی، بەڵام ئێستا دۆڵی بازیان بوەتە مەنزڵگەی کارگە گەورەکانی چیمەنتۆ و شیش و پاڵاوتگەی نەوت، خەڵکی کوردستان بە ناوی زۆربەی گوندەکانی بازیان ئاشنان، هەندێکیان بەشداری گەورەیان لە شۆڕش و شەهید داندا کردوە، وەک گوندی باڕۆیی شەهیدان، بەڵام داری کەلی زیاتر چۆتە بیری تاکی کورد و سەرچاوەکانی مێژووی کەلتوری کوردەوە بەهۆی ئەوەی ماوەیەک مەنزڵگەی حەسانەوە و ماڵی مەلیک مەحمودی نەمری لێبوە.\nناوەکە دوو مەبەست دەدابەدەستەوە، یەکەم ناوەکە ناوی گوندە، دووەم گوندەکە بەناوی مەحمودەوە ناونراوە، ئەمەبۆهەرکەسێک کە گوێ بیستی وشەکە بێت، دەزانێ گوندێک بەناوی مەحمودەوە ناونراوە، بەڵام ڕەنگە نەزانێ کەسایەتیەکە مەلیک مەحمودە، ئەگەر هەرکەسێک بەدواداچوون بۆناوەکە بکات، دەگاتە ئەو ڕاستیەی کە ئەو کەسایەتیەی گوندەکەی بەناوەوە ناونراوە، شێخ مەحمودی نەمرە، ئەم گوندە شێخی نەمر ئاوەدانی کردۆتەوە، دەکەوێتە سەر ڕێگەی دەربەند باسەڕە - سەنگاو، خوار گوندی ژاڵەی دەربەند، لە بناری گردی باوەئەلیاس، کە گردێکی مێژووییە و نزیکەی پێنج سەد مەترێک بەرزە، سەرووی گوندەکەش جۆگە و ئاشێکی شێخی نەمربوە، کە تائێستاش شوێنەوارەکان ماون و خەڵک دەچنە سەردانی، جۆگە و ئاشەکە وەک شوێنێکی پیرۆزلێی دەڕوانرێت، تەنانەت واباوە هەرکەس زیان بە جۆگەکە بگەیەنێت، مار پێوەی دەدات، وەک سزای زیانگەیاندن بە پیرۆزی پاشماوەکانی شێخی نەمر.\nلەبەرئەوەی خەڵکی بە چاوی پیرۆز سەیری پاشماوەکان دەکەن، وەک شوێنەوار لەناوچەکەدا ماون، جگە لە زیانی سروشتی باو باران کەس زیانی بە شوێنەوارەکان نەگەیاندووە، مەحمود دێ تا ساڵانی پێش شاڵاوی ئەنفالەکانیش وەک گوند مابوو، چەند ماڵێک لە شێوەی هەڕەمێکی بازنەیی بەربڵاودا گوندەکەیان دروست کردبوو، بەڵام دوای ڕاپەڕین گوندەکە ئاوەدان نەکرایەوە، پاشماوەی گوندەکە وەک شوێنێکی پیرۆز ویردی سەرزاری خەڵکە، دانیشتوانی گوندەکە ئێستا زۆرتر لە شاری سلێمانی و شارەکانی تری کوردستاندا نیشتەجێن، بەڵام شوێنەوارەکانی جێگەی ساوەر کوتان و تەخت و تاوێری شوێن ماڵەکان ماون، ناوچەکە هەربەناوی مەحموددێ و مەلیک مەحمودەوە ناودەبرێت، لەکاتی ناوهێنانی زەویە کشتوکاڵیەکانیش، ناوی مەلیکی کوردستان دێت.\nله کتێبی کورد و تورک و عەرەبی ئەدمۆنز، کتێبی کورد لە سەدەی نۆزدە و بیستی مێژوونوسی ناوداری دۆستی کورد کریس کۆچێرا، زۆر سەرچاوەی تری جیهانی و عەرەبی و کوردیدا ناوی ئاوباریک هاتوە.\nدیلانی شاعیریش (1927-1990)دەڵێ:\nئێستەئاوباریک وەک بومەلەرزە\nهەرهەڵئەلەرزێ یالە وەستانە\nئاوباریک وەک ناوی شەڕێکی مێژوویی بەناوبانگ چۆتە لیستی مێژووەوە، هەرچەندە ناوەکە گوندێکی کوردستانە لەدەڤەری بناری گلی گەرمیان، بەڵام شەڕی ئاوباریک ناوی گوندەکەی بە جیهان ناساندوە. لەم گوندەدا سوپای شێخی نەمر بەرەنگاری سوپای ئینگلیز بوەتەوە و شەڕ ڕویداوە لەنێوان دوو هێزی نابەرانبەردا و شەهیدیش دراوە، شەڕەکە لە (5\_4\_1931)دا ڕویداوە، زۆربەی هۆزە کوردیەکان پشتی شێخیان گرتوە و دژی ئینگلیز شەڕیان کرد، هەرچەندە دار و بەردی ئەم کوردستانە نیە شەڕ و پریشکی شەڕی بەرنەکەوتبێ، بەڵام وەک چۆن لە جیهاندا چەند شەڕێک ناودارن و چونەتە لیستی ئەرشیفی بەرەنگاری میللەتەکەیانەوە لە مێژوودا، شەڕی ئاوبارێکیش یەکێکە لەشەڕە ناودارەکانی مێژووی خەباتی کورد و شۆڕشی شێخ مەحمود، چووەتە لیستی شەڕە ناودارەکانەوە، هەموو کوردێک ناوی شەڕی ئاوباریکی بیستوە، هەرچەندە ئێستا ئاوباریک گوندێکی ڕووت و ڕەجاڵی وشک و کەم ئاوی وشکە ساڵی سەردەمە، بەڵام تائێستاش وەک ناو، ویردی سەر زمانی خەڵکە، لەبەر بەشداری و ئازایی شێخ و بەرەنگاری خەڵکەکە.\nکاپتن هۆڵت یەکێک لە ئەفسەرانی ئینگلیز دەڵێت: شێخ مەحمود ئازایانەوخۆڕاگرانە دەجەنگا، ئەگەرهێزی ئاسمانی بەریتانیا نەبوایە، نەمان دەتوانی بە سەر شێخ مەحمودا زاڵ بین هەموو سەرچاوەکان ئاماژە بەوە دەدەن ئەگەر نابەرامبەری جۆری چەک و فڕۆکە نەبوایە هێزەکەی شێخ مەحمود بە ئاسانی نەدەشکا و خۆڕاگریان بێوێنەبوو.\nهەروەک پیرەمێرد(1867-1950) وتویەتی :\nئاخ گەر نەدەبو ڤڕەی تەیارە\nحیز و ئازایی ئەوسادیارە\nبەردێکی گەورەی خۆڕاگرە، لە دەڤەری بازیان، ئاماژەیه بۆ قارەمانێتی شێخ مەحمود کە لەپاڵیدا بریندار بووە خۆڕاگریەکی کەم وێنەی نواندوە، بەردەکە بەناوی ئازایی ئەوەوە ناونراوە بەردە قارەمان، لەپای ئەوقارەمانێتیەی لەپاڵ بەردەکەدا نواندویەتی، بەردەکە دەکەوێتە دەربەندی بازیانەوە، ئێستا بووە بە شوێنێکی ناودار، وەک ئاسەوار سەیردەکرێ و پاسەوانی بۆ دانراوە. چەندەها قوتابخانە و فەرمانگەی ناوچەکە بە ناویەوە ناونراوە، بەردەکە بووەتە ڕەمزی بەرگری و بەرخۆدانی کورد، چونکە شێخ مەحمود لە پاڵیدا بەرەنگاری کردوە و بریندار بووە وەک کەسی یەکەمی جوڵانەوەکە، تەنانەت زۆر شیعر و ئەفسانە بە باڵای بەردە قارەماندا هەڵدراوەوەک:\nدیلانی شاعیری ئازادیخوازی کورد دەڵێت:\nبەردە قارەمان لەجێی خۆی ماوە\nهەرلەدەربەندە یا لە پیرانە.\n١- بڕوانە، شەڕی گوندی ئاوباریک، واڵای عەشیرەتی زەنگەنه،\n٢- بڕوانە شەڕەکەی ئاوباریک ساڵی 1931،(www.kurdstapost.com)ئەرشیفی بابەتەکانی نوری کەریم.\n٣- حرکە الشیخ محمود الحفید البرزنجی، محمد عبد العاگیwww.aljazeera.net\n٤- ویکیپدیا، گۆگڵ، لاپەرەکانی تایبەت بە دیوانی شاعیرانی نەمر: حەمدی، دیلان، پیرەمێرد.بەpdf.\nچەند خەسڵەتێکی حکومەتەکەی شێخ مەحمودی نەمر\nکۆنگرەی پاریس، زێڕیترین دەرفەتی لەدەستچوی کورد


بارسێلۆنا بۆ لەکۆڵکردنەوەی دیمبلی ئامادەیە 100 ملیۆن پاوەن زەرەر بکات – یاریگا سپۆرت\nHome/هه‌واڵه‌كان/گرنگ/بارسێلۆنا بۆ لەکۆڵکردنەوەی دیمبلی ئامادەیە 100 ملیۆن پاوەن زەرەر بکات\nکارۆخ ڕواندزی 2020/05/24\nوا دیارە ئەمجارە یانەی بارسێلۆنا سوورە لەسەر ئەوەی (عوسمان دیمبلی) یاریزانی فەرنسی یانەکەی بفرۆشێت و تا لە مووچە بەرزەکەی ڕزگاری بێت لەکاتێکدا بەهۆی پێکانە یەک بەدوای یەکەکەکانی نەیتوانیوە لە 3 وەرزی ڕابردوو تا ئیستا ئاستێکی باش پێشکەش بکات.\nبەگوێرەی (سکای نیوز) یانەی بارسێلۆنا داشکانێکی یەکجار گەورەیان بۆ نرخی فرۆشتنی عوسمان دیمبلی کردوە و لەو ساتە ئەوان ڕازین دیمبلی بە 37 ملیۆن پاوەنی ئیستەرلینی بفرۆشن لە کاتێکدا بارسا خۆی بۆ گواستنەوەی یاریزانە فەرەنسییەکە 3 وەرز پێش ئێستا نزیکەی 137 ملیۆن پاوەنی بە گرێبەست و مووچەکانی سەرف کردوە، کە مانگانە نزیکەی یەک ملیۆن یۆرۆ دەبێت، دیمبلی لەم وەرزە تەنها 5 یاری بۆ بارسێلۆنا کردوە و زۆربەی کاروانی وەرزشی لەگەڵ بارسێلۆنا بە پێکان بەسەر بردوە بۆیە بەهایەکەشی لە بۆرسەی یاریزانان بە شێوەیەکی گەورە دابەزیوە.\nجێگای ئاماژە پێکردنە، لە ئێستادا یانەی پاریس سان جێرمانی فەرنسی و چەند یانەیەکی ئیتالی و چینی چاودێری یاریزانەکە دەکەن، بەڵام کێشەکە ئەوەیە تا ئێستا هیچ یانەیەک هیچ گرێبەستێکی بۆ کڕینی عوسمان دیمبلی پێشکەش بە بارسێلۆنا نەکردوە.


سه‌رچاوه‌یه‌ك: ئێران چەکی زۆرى گەیاندووەتە حەشدى شەعبى\nئه‌مه‌ریكاش 100 هەزار سەربازو راوێژکارى دیکە رەوانەى عێراق دەکات\nمزاحم ئەحمەد حوێت وتەبێژی هۆزە عەرەبەکان، بە ئاژانسی "ئانادۆڵ"ی راگەیاندوە" ئێران چەکی زۆرى گەیاندووەتە حەشدى شەعبى لە عێراق بۆ بە ئامانجگرتنى هێزەکانى ئەمریکا لەو وڵاتە و ئەمریکا لەئێستادا زیاتر لە ٥٠ هەزار سەربازى لە سەربازگەکانى عێراق جێگیرکردووە و زانیارى پشتڕاستکراویشمان هەیە کە لە چەند رۆژى داهاتوودا نزیکەى ١٠٠ هەزار سەرباز و راوێژکارى دیکە رەوانەى عێراق دەکات، ئامانج لە کۆکردنەوە و جێگیرکردنى سەربازەکان هێرشکردنە بۆسەر ئێران".\nمزاحم ئەحمەد حوێت ئاماژەی بەوەداوە" ئەو هێزەى ئەمریکا بە چەک و کەرەستەیەکی سەربازی زۆرەوە لە عێراق جێگیرکراوە، هەرچەند عێراق وەها خۆى نیشان دەدات کە بێلایەن بێت لە نێوان ململانێ و شەڕى نێوان تاران و واشنتۆن، بەڵام عێراق بەشێکى گەورەى هاوکێشە سەربازى و سیاسییەکانى نێوان ئەمریکا و ئێران دەبێت".\nوتەبێژى هۆزە عەرەبەکان، باسی لە هەنگاوەکانى ئێران لە عێراق دژبە ئەمریکا دەکات و وتویەتی" ئێران ئامادەکارى تەواوى کردووە بۆ بە ئامانجگرتنى هێزەکانى ئەمریکا لە عێراق و بۆ ئەم مەبەستەش ژمارەیەکى زۆر لە موشەکى بالیستیکى ئێران رادەستى حەشدى شەعبى لە عێراق کراوە تاوەکو بنکە و بارەگاى هێزە ئەمریکییەکان لە عێراق پێ بکرێتە ئامانج".\nئەو بەرپرسەی هۆزەکانی عه‌ره‌ب، راشیگه‌یاندوه" ئێران دەیەوێت چەند بنکە و بارەگا و کاروانێکى ئەمریکا لە عێراق بکاتە ئامانج، بە مەبەستى کەمکردنەوەى فشارە سەربازییەکانى ئەمریکا لەسەر ئێران کە رەنگە ئەمە دەرگاى جەنگێکى گەورە و خوێناوى بکاتەوە لە نێوان ئەو دوو وڵاتەدا، ئەمەیش کاریگەرى نەرێنى لەسەر عێراق دەبێت و ناوچە سوننە نشینەکانیش زیانمەند دەبن".\nئه‌مریكا: ئێران ئازادانه چه‌ك به گروپه تیرۆریستیه‌كان ده‌فرۆشێت\nئێران: ئه‌مه‌ریكا ڕه‌چاوی یاسا نێوده‌وڵه‌تییه‌كان ناكات، بۆیه گفتوگۆ له‌گه‌ڵیدا ره‌تده‌كه‌ینه‌وه


له‌سه‌ره‌تای مانگی كانوونی یه‌كه‌می ساڵی ڕابووردوو سوپای ئیسرائیل هه‌ڵمه‌تێكی گه‌ڕان وپشكنینی ڕاگه‌یاند به‌ناوی قه‌ڵغانی باكوور ( درع الشمال ) بۆ دۆزینه‌وه وتێكشكاندنی تونێله نهێنینیه‌كانی نێوان سنوری وه‌ڵاته‌كه‌ی له‌گه‌ڵ لوبنان ، به‌مه‌ش گرژی وئاڵۆزیه‌كانی نێوان هه‌ردوو وه‌ڵاتی زیاتر كرد و كار وكاردانه‌وه‌ی لێكه‌وته‌وه ، سه‌رۆكـ وه‌زیرانی ئیسرائیل بینامین نتنیاهۆ حكومه‌تی لوبنانی تۆمه‌تباركرد كه ئه‌م تونێله شاراوانه به‌شێكـه له‌هێرش و په‌لامارێكـ كه له‌داهاتوودا ڕووبه‌ڕووی وه‌ڵاته‌كه‌ی ئه‌بێته‌وه ! هه‌روه‌ها وتی ئه‌م هه‌ڵمه‌ته به‌رده‌وام ئه‌بێ هه‌تا ته‌واوی تونێله نهێنیه‌كان ئاشكرا ده‌بن ودواجاریش ده‌ته‌قێنرێنه‌وه ! پاش زیاتر له‌مانگێ له‌بێ ده‌نگی وخۆشاردنه‌وه له‌لێدوان وقسه‌نه‌كردن له‌م مباره‌یه‌وه له‌پڕێكدا حسن نصرالله ئه‌مینداری گشتی حزب الله هاته ده‌نگـ و له‌چاوپێكه‌وتنێكی كه‌ناڵی ئاسمانی المیادین ی سه‌ر به‌حزبه‌كه‌ی دووپاتیكردوه كه ئه‌و تونێله نهێنییانه بوونی هه‌یه و هه‌ندێكیان ده‌گه‌ڕێته‌وه بۆ زیاتر له‌چوارده ساڵ له‌مه‌وپێش ! ناوبراو ئه‌وه‌شی ڕاگه‌یاند كه ئاشكرابوون ودۆزینه‌وه‌ی ئه‌م تونێلانه پاش ئه‌وه‌نده ساڵ به‌ڵگه‌یه له‌سه‌ر شكست و بێ توانایی سوپا وده‌زگا هه‌واڵگیریه‌كانی ئیسرائیل به‌درێژایی ساڵانی ڕابووردوو ! دیسان هه‌ر له‌و چاوپێكه‌وتنه‌دا كه له‌ماڵپه‌ڕی فه‌رمی ئه‌لیكترۆنی كه‌ناڵه‌كه بڵاوكراوه‌ته‌وه حسن نصرالله وتی ئێمه ئاگادارین كه سوپای ئیسرائیل درۆده‌كات له‌وه‌ی كه بتوانێ هه‌موو تونێله نهێنینه‌كانی ئاشكرا بكات ، ئه‌وه‌شی به‌گوێی ئیسرائیلیه‌كاندا ڕاگه‌یاند وئامۆژگاری كردن كه‌چیتر ڕێگه نه‌ده‌ن سه‌ركه‌شی وخه‌مه شه‌خصیه‌كانی بنیامین نا‌تنیاهۆی سه‌رۆكـ وه‌زیرانی ئیسرائیل به‌رده‌وام بێ ، چونكه دواجار ئه‌و وه‌ڵاته ڕووبه‌ڕووی هێرش وپه‌لاماری حه‌قیقی ئه‌كاته‌وه ! له‌ڕاستیدا كۆی ئه‌م پێشهاته ودواكه‌وتنی دۆزینه‌وه‌ی تونێله نهێنیه‌كانی نێوان دوو وه‌ڵاتی وه‌كـ لوبنان وئیسرائیل خۆی بۆ خۆی نهێنیه‌كی ترو ده‌رگایه‌كی تری ئاڵۆزه به‌دونیای په‌یوه‌ندیه سیاسیه‌كانی نێوان وه‌ڵاتان له‌وانه :\n1- ڕه‌نگه ئه‌م تونێله نهێنیانه حه‌قیقه‌تی نهێنیی وبوونی په‌یوه‌ندیه نهێنی وژێربه‌ژێری نێوان وه‌ڵاتی لوبنان بێ له‌گه‌ڵ ئیسرائیل یاخود حزب الله لوبنانی به‌و وه‌ڵاته ! ئه‌مه له‌كاتێكدا ئه‌گه‌ر بۆ هه‌موو لایه‌كـ به‌ته‌واوی ڕوون بوویه‌وه كه په‌یوه‌ندی و ڕایه‌ڵه‌یه‌كی فه‌رمی له‌مجۆره له‌نێوان هه‌ردوو حكو‌مه‌تی لوبنان وئیسرائیلدا بوونی نه‌بووه ، كه‌واته ناچارین بڵێین نهێنی تونێله‌كان ده‌گه‌ڕیته‌وه بۆ حزب الله وپلان وپیلانێكی حزب الله یه ، كه‌لێره‌ش هیشتا ڕوون نابێته‌وه ئاخۆ بۆ په‌یوه‌ندیگرتن وهاتووچۆی نێوان به‌رپرسانی هه‌ردوو لابووه كه له‌ڕابووردوودا په‌یوه‌ندی وئاشته‌وایی هه‌بووه ! یاخود ڕاستیه‌كه‌ی ئه‌وه‌یه كه حسن نصرالله وتی سوپا وده‌زگا هه‌واڵگیریه‌كانی ئیسرائیل بێ توانا و كۆڵه‌واربوون كه نه‌یانتوانیوه نهێینی ئه‌م تونێله نهێنیانه به‌درێژایی ئه‌وه‌نده ساڵه ئاشكرابكه‌ن ! بێ گومان ئه‌مه‌ش له‌حه‌قیقه‌تی تۆكمه‌یی وتوانای زانیاری و په‌یوه‌ندیه ئیقلیمی ونێوده‌وڵه‌تیه‌كانی سوپا وده‌وڵه‌تی ئیسرائیل به‌دونیای ده‌ره‌وه نامۆ وناسازه !\n2- كۆتایی هاتنه به‌سه‌رده‌می په‌یوه‌ندیه نهێنیه‌كانی نێوان گروپ ولایه‌نه عه‌ره‌بی و ئیسلامییه‌كانی له‌لایه‌كـ و وه‌ڵاتانی عه‌ره‌بی وكه‌سایه‌تیه عه‌ره‌بی وئیسلامیه‌كانه به‌ده‌وڵه‌تی ئیسرائیل ، واته ئیدی قۆناغی ئاشكراكردنی په‌یوه‌ندیه‌كانی ئیسرائیله به‌جیهانی عه‌ره‌بی وئیسلامیی به‌شێوه‌یه‌كی فه‌رمی وبه‌به‌رچاوی هه‌موولایه‌كـ ! چونكه به‌رپرسه جیاجیاكانی ده‌وڵه‌تی ئیسرائیل له‌ماوه‌كانی ڕابووردوودا چه‌ند جارێكـ ئه‌وه‌یان ڕاگه‌یاند كه وه‌ڵاته‌كه‌یان له‌به‌رده‌م ئاساییكردنه‌وه‌و په‌یوه‌ندیگرتنی ئاشكرایه له‌گه‌ڵ چه‌ند وه‌ڵاتێكی عه‌ره‌بی وئیسلامیی كه‌هه‌تا ئێستا به‌شێوه‌یه‌كی نهێنی ودوور له‌چاوی كامێرا به‌ڕیوه‌چووه ! كه‌به‌گوێره‌ی هه‌واڵه‌كانی هه‌ندێ له‌ده‌زگا ڕاگه‌یاندنه‌كانی ناوخۆی ئیسرائیل و وه‌ڵاتانی جیهانی بڵاوبوویه‌وه كه سعودیه له‌پێشه‌وه‌ی ئه‌و وه‌ڵاته عه‌ره‌بی وئیسلامیانه‌یه ئاماده‌كاری ده‌كات بۆ ئاساییكردنه‌وه‌ی په‌یوه‌ندیه‌كانی وه‌ڵاته‌كه‌ی له‌گه‌ڵ ده‌وڵه‌تی ئیسرائیل ، بێ گومان وه‌ڵاتێكی وه‌كـ سعودیه له‌چه‌ند لایه‌وه پێگه‌و قورسایی خۆی ، هه‌ر بۆیه له‌ئه‌گه‌ری پشتڕاسكردنه‌وه‌ی ئه‌م هه‌واڵه واته ئاشتبوونه‌وه‌و ئاسایكردنه‌وه‌ی ئیسرائیله به وه‌ڵاتانی كه‌نداو بێ جێاوازی له‌وێشه‌وه بۆ وه‌ڵاتانی تری ئیسلامیی وعه‌ره‌بی ، به‌مه‌ش ئه‌و مه‌ترسی وهه‌ڕه‌شه جیددیه له‌سه‌ر ئیسرائیل به‌ته‌واوی هه‌ڵده‌گیرێ ، هه‌ربۆیه پێویستیان به‌تونێلی نهێنی وپه‌یوه‌ندی ژێر به‌ژێر نیه !\n3- ئه‌گه‌ر وگریمانه‌كانی هه‌ڵگیرسانی شه‌ڕ وجه‌نگێكی تری ئیقلیمی به‌دوور نازانین كه له‌نێوان ئیسرائیل وبه‌ره‌ی ئێران / شیعه دا ڕووبدات ، ڕه‌نگه په‌رده هه‌ڵماڵین وئاشكراكردنی تونێله نهێنیه‌كانی سنوری نێوان لوبنان وئیسرائیل پاساوو بیانوویه‌كی باش بێ بۆ به‌رپرسه سه‌ربازیه‌كانی ده‌وڵه‌تی ئیسرائیل هه‌تا قه‌ناعه‌ت به‌ناوخۆو ده‌ره‌وه بكه‌ن ، كه‌ئیدی پێویسته ئیسرائیل ڕێوڕه‌سمی سه‌ربازی وسیاسی تووند بگرێته‌به‌ر به‌رانبه‌ر دوژمنه‌كانی له‌به‌ره‌ی ئێران شیعه ، گوایه وه‌ڵاته‌كه‌یان له‌ڵیواری هه‌ڕه‌شه وهێرشی نه‌یاره‌كانیدایه ! پاش ئه‌وه‌ی توانراوه له‌ژێره‌وه وبه‌ڕێگه‌ی تونێلی نهێنی بگه‌نه قووڵایی ئه‌و وه‌ڵاته و مه‌ترسی بۆ ئاینده‌ی ده‌وڵه‌تی ئیسرائیل دروست بكه‌ن ! گرژیه‌كانی نێوان ئه‌مریكا وئێران له‌لایه‌كـ و هێرشه‌كانی ئیسرائیل بۆ سه‌ر بنكه وباره‌گاكانی سوپای ئێران له‌سوریا له‌لایه‌كی تره‌وه ، هه‌روه‌ها كێشمه‌كێش و ململانێی دۆسیه‌ی ئه‌تۆمی ئێران له‌گه‌ڵ كۆمه‌ڵگای نێوده‌وڵه‌تی پیكه‌وه ئاماژه وسه‌ره‌داوی ڕووداوه‌كانه كه‌له‌داهاتوودا ئه‌گه‌ری هه‌یه ناوچه‌كه گیرۆده‌ی جه‌نگێكی تر بكه‌نه‌وه !!


ئەحكامی شەرعی لە خەو وەرناگیرێت\n04 حوزەیران 2018\nخەوی پێغەمبەران راست و دروستە، بەڵام بێجگە لە ئەوان یان بۆ مژدەدانە یان بۆ ئاگاداركردنەوە یان تەنها خەیاڵ و لێدانەوەی رابردووە، لەبەرئەوە هەموو خەوێك بێجگە لە خەوی پێغەمبەران تەنانەت بینینی پێغەمبەریش لە خەودا ،بەڵگەی شەرعی نیە هەتا لە رێگەیەوە حوكمێكی شەرعی لەسەر بنیات بنرێت لەڕووی حەڵاڵی و حەرامی و .. هتد، چونكە ئەحكامی شەرعی لە قورئان و فەرموودە وەردەگیرێن یان لە ژیاننامەی پێغەمبەر و بەڵگە جۆربەجۆرەكان، بەم هۆیەوە خەو ناكرێتە بنەمایەك بۆ ئەحكامی شەرعی چونكە ئەگەر ئەو دەرگایە بكرێتەوە زۆر مەترسیدارە و دەبێت هەموومان ئەوە بزانین كە ئاین تەواو بووە و بە تەواوی لەبەردەستماندایە وەك خوای گەورە دەفەرموێت [الْيَوْمَ أَكْمَلْتُ لَكُمْ دِينَكُمْ ؤأَتْمَمْتُ عَلَيْكُمْ نِعْمَتِي ؤرَضِيتُ لَكُمُ الْإِسْلَامَ دِينًا].\nبەڵگەش بۆ ئەمە ئەو فەرموودەیەیە كە ئیمامی بوخاری لە ئەبی هورەیرەوە دەگێڕێتەوە كە دەڵێت: "گوێم لە پێغەمبەری خوا بوو دەیوت (هیچ شتێك لە پێغەمبەرایەتی نامێنێتەوە تەنها مژدەكان نەبێت. وتیان مژدەكان چین؟ فەرمووی: خەوی دروست)" ئەمەش بەڵگەیە لەسەر ئەوەی كە ئەحكامی شەرعی لە خەو وەرناگیرێت، بەڵكو وەك بەڵگە و مژدە سەیر دەكرێن بۆ روودانی شتێك.\nخەوی یوسف دروست بوو:\nیەعقوبی باوكی یوسف (سەلامی خوایان لێ بێت) بەوە راڤەی خەوەكەی كرد كە كوڕەكەی دەبێتە پێغەمبەر و خوا نیعمەتی بەسەردا دەڕژێنێت هەروەك چۆن رژاندی بەسەر باپیرەگەورەی (ئیبراهیم و ئیسحاق)، هەروەها خوای گەورە فێری لێكدانەوەی خەونەكانی كرد واتە زانینی هۆكار و ئەنجامەكانی ئەمەش بەخششێك بوو لەلایەن خواوە پێی بەخشرا بوو كە توانای هەستكردنی هەبوو بە لێكدانەوەی شتەكان لە داهاتوودا و ئەو بەرئەنجامەی كە لێی دەكەوێتەوە، ئەمەش بە ڕوونی لە لێكدانەوەی خەوەكەی پاشادا دەركەوت.\nپێغەمبەری خوا چەند پێوەرێكی داناوە بۆ لێكدانەوەی خەو كە لەلایەن خوا یان شەیتان یان دەرونی مرۆڤەكەوە بێت، وەك دەفەرموێت (إذا اقترب الزمان لم تكد رؤيا المسلم تكذب، وأصدقكم رؤيا أصدقكم حديثاً، ورؤيا المسلم جز‌و من خمس وأربعين جز‌واً من النبوة، والرؤيا ثلاثة؛ فالرؤيا الصالحة بشري من الله، ورؤيا تحزين من الشيطان، ورؤيا مما يحدث المر‌و نفسه، فإن رأي أحدكم ما يكره فليصل ولا يحدث بها الناس)، هەروەها دەفەرموێت (خەو سێ جۆرە هەندێكی لە شەیتانەوەیەو دەبێتە هۆی خەفەتباری مرۆڤ یان مرۆڤ كاتێك كە بەخەبەرە كردەوەیەك دەكات دوایی لە خەودا دەیبینێتەوە، یان بەشێكە لە46 هەمین بەشی پێغەمبەرایەتی)، هەروەها دەفەرموێت (ئەگەر یەكێكتان خەوێكی خۆشی بینی سوپاسی خوای لەسەر بكات و بۆ كەسانی تریش باسی بكات، بەڵام ئەگەر خەوێكی ناخۆشی بینی ئەوە لە شەیتانەوەیەو پەنا بەخوا بگرێت لە شەڕی و بۆ كەسی باس نەكات ئەوكاتە بێ زیان دەبێت).\nئەم فەرموودانە بەڵگەن لەسەر ئەوەی كە خەوی باش دەبێتە مایەی خۆشبەختی بۆ مرۆڤ، خەوی شەیتانیش ئەو خەوەیە كە مرۆڤ دڵتەنگ دەكات.\nهەندێك روونكردنەوە لەسەر هەندێك وشە:\n1- وتەی یوسف بەرامبەر بە باوكی (یا أبت) مانای خۆشەویستیەكی زۆر دەگەیەنێت بۆ باوك.\n2- وشەی (ساجدین) ئەمە كۆی (المذكر السالم)ە، باسكردنە لەوەی كە كاتێك رۆژ و مانگ و ئەستێرەكان كڕنوشیان بۆ خوا برد پلەیان بەرزبۆوەو هاتنە ئاستی مرۆڤە خاوەن عەقڵەكان، بەڵام ئەو مرۆڤانەی كە عەقڵا و گوێ و چاویان بەكارناهێنن و راستی پێ نابینن دادەبەزن بۆ ئاستی ئاژەڵەكان.\n3- ئەو ئەستێرە و رۆژ و مانگە لە لێكدانەوەی خەونەكەدا منداڵەكان و ژنەكەی یەعقوب دەگرێتەوە.\n4- خەوی منداڵا و بێ باوەڕ دەبێت بەهەند وەربگیرێت، هەروەك لە چیرۆكی یوسف دا بینیمان.


پارتی دیموكراتی كوردستان له‌سه‌ر دۆخی ئابوری و بژێوی هاوڵاتیانی هه‌رێمی كوردستان دڵنیایی ده‌دات، به‌رپرسێكی ئه‌و حزبه‌ش ڕایده‌گه‌یه‌نێت"ئه‌گه‌ر دۆخه‌كه‌مان لێ ئاڵۆز نه‌بێت، مژده به‌خه‌ڵك ده‌ده‌ین دۆخی بژێویان ده‌گه‌ڕێته‌وه بۆ ساڵانی 2011".\nفازڵ به‌شاره‌تی ئه‌ندامی سه‌ركردایه‌تی پارتی، بهSNNی ڕاگه‌یاند: بۆئه‌وه‌ی بتوانرێت حكومه‌تێكی هه‌مه‌لایه‌نه‌ی سه‌ركه‌وتوو پێكبهێندرێت كه خزمه‌ت به‌خه‌ڵكی كوردستان بكات، ده‌بێت ئه‌وه‌ی ئۆپۆزسیۆن بوون هه‌ڵده‌بژێرێت سه‌نگه‌ر له‌حكومه‌ت نه‌گرێت و ئه‌وه‌ی پشكێكی ئه‌وتۆی به‌رناكه‌وێت به‌ربه‌ست له‌به‌رده‌م حكومه‌ت دروست نه‌كات.\nوتیشی:"ئه‌گه‌ر دۆخه‌كه له‌خۆمان ئاڵۆز نه‌كه‌ین و گێچه‌ڵێكی تری وه‌ك شه‌ڕی داعش یه‌خه‌مان پێنه‌گرێت، 100% مژده به‌خه‌ڵكی كوردستان ده‌ده‌ین، بگه‌ڕێنه‌وه خۆشگوزه‌رانی ساڵی 2011 و ساڵه‌كانی پێشتر له‌رووی موچه‌و گوزه‌رانیانه‌وه، هه‌میش له‌ڕووی ئه‌منی و هه‌میش له‌رووی دارایی و سه‌ربازییه‌وه".\nئه‌و به‌رپرسه‌ی پارتی ئاشكراشیكرد: هه‌وڵ و به‌رنامه‌كان به‌و ئاراسته‌یه‌ن كه ببینه خاوه‌نی یه‌ك هێزی تۆكمه‌ی سه‌ربازی بۆ ڕه‌تكردنه‌وه‌ی هه‌ر په‌لامارێكی دوژمنان، داواشده‌كه‌ین هه‌موولایه‌نه‌كان خۆیان به‌خاوه‌نی ده‌ستكه‌وته‌كانی هه‌رێمی كوردستان بزانن.\n8 مانگ پێشتر - Dec 3 2018 9:52AM


ماڵپەری فیردەوس | حوکمی چات کردنی نێوان کوڕ و کچ ؟ وە بەژدار بوون لە گروپ ؟\nسەردێری پرسیار:حوکمی چات کردنی نێوان کوڕ و کچ ؟ وە بەژدار بوون لە گروپ ؟\nبەرواری دانان :2018-10-20 کۆدی پرسیار:696\nپرسیار // ئایا دروستە کوڕ و کچ قسە لەگەل یەکتر بکەن واتە چات بکەن ؟ ئایا دروستە ئافرەت سوود لە ئینترنێت وەربگرێت وە بەشدار بێت لە گروپی ئاینی لەگەل کوڕ ؟\nوەلام // قسەکردنی کوڕ کچ بەهۆی ئینترنێت بە خەلوەت حساب ناکرێت چونکە حەدیسی باسی خەلوەت دەکات باسی پێکەوە مانەوەیە بە تەنیا بە لاشە ، بەلام دەلێین نابێت چونکە سەر دەکێشیت بۆ فیتنە ، دەبێت موسلمان خۆی لێی بپاڕێزێت ئیلا لەم دووحالەتە نەبێت :\nحالەتی یەکەم : ئەگەر قسەکردنە سوودی بۆ دین هەبێت دروستە ، وەک پرسیار کردن یان بانگەوازی کردن ئەگەر ترسی ئەوەی نەبێت تووشی فیتنە بێت .\nحالەتی دووەم : ئەگەر سوودێکی ڕێگە پێدراوی هەبێت بۆ دونیا .\nبەلام زانایان دەلێن لەم دوو حالەتەش :\n(۱) دەبێت قسە بکەیت بە پێی پێویست ، نابێت درێژەی پێ بدەیت .\n(۲) نابێت ئەو قسانە بکات ئاماژە بۆ خۆشەویستی بکات یان ورژاندنی ئارەزوو .\n(۳) دەبێت خۆی بەدوور بگرێت لە گاڵتەکردن و پێکەنین .\n(٤) دەبێت دەنگی خۆیان ناسک نەکەن و کار لەیەکتر بکەن بەتایبەتی ئافرەت .\nابن تیمییە ڕەحمەتی خوای لێ بێت دەفەرمووێت : (( ئەسڵ وایە هەر شتێک هۆکار بێت بۆ فیتنە نابێت ، چونکە هەر شتێک سەر بکێشیت بۆ فەساد دەبێت ڕێگری لێ بکرێت ، ......)) مجموعە فتاوی ج۱٥ لاپەڕە ٤۱۹\nدەلێین ڕێگری کراوە لە سەیر کردنی ئافرەت و تەوقە لەگەل کردن و ڕێگری کراوە لە خەلوەت ، واتە نابێت کوڕ و کچ پێکەوە بێمننەوە ، چونکە دەرگای فاحشە دەکرێتەوەو سەر دەکێشیت بۆ فاحشە ، داخستنی دەرگای فاحشە و شەر یەکێکە لە بنچینەگرینگەکانی ئاینمان ، کەواتە ڕێگری دەکەین لە گەنجانی کوڕ و کچ چونکە قسە کردن وەک سەیرکردن و تەوقە کردنە یان نزیکە لەئەمانە ، کە ئەمانە ڕێگان بۆ تووش بوون بە فیتنە و فاحشە .\nهەروەها دەلێین دروستە ئافرەت سوود لە ئینترنێت وەربگریت و نالێین با بێ بەش بێت لە زانستی شەرعی و وە نالێین بەهەموو شێوەیەک حەڕامە قسە لە گەل ئافرەت بکەیت ، هەروەها دەتوانن گروپ دابنێن و سوودی لێ وەربگریت ئەگەر فیتنە دروست نەبێت و بەو مەرجانەی کە باسمان کرد .


لە وڵاتی نۆڕوێژ یادی دامەزرانی حیزبی دێموکراتی کوردستان بەرز راگیرا - KDPmedia\nHomeنۆروێژلە وڵاتی نۆڕوێژ یادی دامەزرانی حیزبی دێموکراتی کوردستان بەرز راگیرا\n12/08/2019 نۆروێژ, هەواڵ, کۆمیتەکان\nئێوارەی رۆژی شەممە ١٩ی گەلاوێژی ١٣٩٨ی هەتاوی، بۆ بەرزراگرتنی یادی ٧٤ ساڵەی دامەزرانی حیزبی دێموکراتی کوردستان، کومیتەی نۆڕوێژی حیزب بە هاوکاریی یکێتی ژنانی دێموکراتی کوردستان و یەکێتی لاوانی دێموکراتی رۆژهەڵاتی کوردستان و بە بەشداری کۆمەڵێکی بەرچاو لە ئەندامان و لایەنگران و دۆستانی حیزب و نوێنەرانی حیزب و لایەنە سیاسییە کوردستانییەکان، رێوڕەسمێکی بەشکۆی بەڕێوە برد.\nسەرەتا لەلایان هاوڕێ “کامران عەبدوڵڵاهی” پێشکەشکاری رێوڕەسمەکە و ئەندامی کومیتەی وڵاتەوە، بەخێرهاتنی بەشداران کرا.\nپاشان رێوڕەسمەکە بە سروودی نەتەوایەتی “ئەی رەقیب” و چەند ساتێک وەستان بە بێدەنگی بۆ رێزگرتن لە گیانی پاکی شەهیدانی رێگای رزگاریی کوردستان دەستی پێ کرد.\nبەدوای ئەودا، پەیامی کومیتەی نۆڕوێژی حیزبی دێموکراتی کوردستان لە لایان هاوڕێ “حەسەن غەمبار” بەرپرسی کومیتەی نۆڕوێژەوە پێشکەش کرا کە لە بەشێک لە پەیامەکەدا وێڕای بەخێرهاتنی ئامادەبووان و نوێنەرانی حیزب و لایەنە سیاسییەکان، هاتبوو: “ئەمڕۆ لەم ڕۆژە پیرۆز و مێژووییەدا ڕێز لە دامەزرانی حیزبێک دەگرین کە 74 ساڵ لەمەوبەر لەسەر دەستی پێشەوا قازی محەممەد و هاوبیرەکانی دامەزرا. حیزبێک کە لە ڕێکخراوێکی نهێنییەوە بوو بە حیزبێکی کراوە، دێموکڕات و بەربەرین کە هەموو چین و توێژەکانی کوردەواری لە دیندار و لائیک، کرێکار و مامۆستا، وەرزێر و خوێندەوار، دارا و نەدار و ڕووناکبیری لە دەوری ئامانج و دروشمەکانی خۆی کۆ کردەوە.”\nهاوڕێ حەسەن غەمبار بە ئاماژە بە رابردووی پڕ لە شانازی عیزبی دێموکراتی کوردستان و خەبات و قوربانیدانی ئەو حیزبی بۆ گەیشتن بە خەون و ئارەزووە دیرینەکانی نەتەوەکەمان لە رۆژهەڵاتی کوردستان گوتی: “بێگومان پەرەپێدانی هزر و بیری نەتەوەیی و پێشەنگایەتی ئەو حیزبە لەو ڕێگا پڕ سەروەرییەدا بێ قوربانی و تێچوو نەبووە. لە ماوەی زیاتر لە حەوت دەیەدا حیزبەکەمان بۆ پاراستنی ئەو دەسکەوتانە و سەرخستنی خەباتی ڕەوای گەلەکەمان قوربانیی زۆر بە نرخی داوە تا ئاڵای ڕزگاری کورد و مەشخەڵی ڕێگەی ئەو خەباتە خوێناوییە هەر شەکاوە و بڵێسەدار ڕابگرێ. هەزاران ڕۆڵەی فیداکاری ئەو گەلە لە کوڕان و کچانی شۆڕشگێڕ و ژن و پیاوی ئازا و بە ئەزموون لە ڕیزی حیزبی دێموکراتی کوردستاندا بوونە قۆچی قوربانی، ڕێبەرانی پێشەنگی ئەو حیزبە خۆیان پێشەنگی ئەو قوربانییەن و لە دوورەوە ڕێبەرایەتی ئەو شۆڕشەیان نەکردووە، بەڵکوو بەسەربەرزی چوونە سەر سێدارە، قارەمانانە لە بەرەکانی شەڕدا دەیان ئەندامی ڕێبەریی و فەرماندەی ئەو حیزبە سینگی خۆیان کردە قەڵغانی پاراستنی خاک و خەڵکی کورد و لەو رێگایەدا بوونە چقڵی چاوی دژمن و بەدەست دژمن تێرۆر کران.\nلەو ماوەیەدا حیزبی دێموکراتی کوردستان نەک لە خەبات و فیداکاریی ماندوو نەبووە، نەسرەوتوە و نەوەستاوە، بەڵکوو شێلگیرانە و بێ هەدادان لە نێوخۆی وڵات و لە هەندەران، لە بەندیخانەکان و لە سەنگەری بەرگریدا درێژەی بەو خەباتە مافخوازانەیە داوە.”\nئەوجار پەیامی هاوبەشی یەکێتی ژنانی دێموکراتی کوردستان و یەکێتی لاوانی دێموکراتی رۆژهەڵاتی کوردستان لە لایان خاتوو “نەمام زەڕڕین فام” بەرپرسی گشتیی یەکێتی ژنانی دێموکرات لە وڵاتی نۆڕوێژ هاتە پێشکەش کردن.\nلە بەشێک لە پەیامەکەدا، ئەوە خرابووە روو کە: “۷٤ ساڵ لەمەوبەر و لە رۆژێكی مێژوویی وەك ئەمڕۆدا لە پارچەیەكی كوردستانی داگیركراو دا، لە شاری مەهاباد، كۆمەڵێک رووناكبیر و دڵسۆزی كورد، بناغەی حیزبێكیان دانا كە لە بەرنامە و جیهانبینی ئەو حیزبە دا، ویست و داخوازییەكانی چەند هەزار سالەی نەتەوەی كورد بەدی دەكرا. هەر لە سایەی دامەزراندی ئەو حیزبە ئازادیخواز و یەكسانخوازەوە هەل و بەستێنی گونجاو رەخسا بۆ دامەزرانی یەكێتیەكانی ژنان و لاوان و بەشداری چالاكانەیان لە كارو باری سیاسی و كۆمەڵایەتیان لەو حیزبەدا. دامەزرانی حیزبی دیمۆکرات ڕاسانێکی مودێڕن بوو کە بزاڤی نەتەوایەتی کوردی بردە قۆناغێکی نوێ و پڕ لە دەسکەوتەوە. پێشەوا قازی محەممەد سەمبۆلی هەمیشە زیندووی پێشمەرگەیەکی ڕێبەرە کە بۆ هەتاهەتایە لە دڵی کوردستان و کورددا دەمێنێتەوە. حیزبی دێموكرات بە دامەزراندنی رێكخراوی تایبەت بە ژنان، دەسكەوتێكی گەورەی لە مەیدانی یەكسانیخوازی جێندێری دا تۆمار كرد و بە بەشداریپێكردنی ژنان لە كایە سیاسییەكان و بریاراتەكانی حیزب دا، هەوڵی داوە ئەو میراتەی پێشەوامان، بپارێزێ.”\nبەدوای ئەو ]پەیامەدا، بەم بۆنەوە پیرۆزەوە، پارچە هۆنراوەیەک بە ناوی “پارتیزان” لە لایان هاوڕێ “نیعمەت بالە”وە خوێندرایەوە.\nدوا بڕگەی ئەو یادە پیرۆزە تەرخان کرابوو بە گۆرانی و هەڵپەڕکێ کە لەم بەشەشدا، هونەرمەندی دەنگخۆشی رۆژهەڵاتی کوردستان کاک “محەممەد تاهوو” بە هاوکاریی ژەنیاری بە توانا کاک پێشڕەو، رێوڕەسمەکەیان هەرچی زیاتر رازاندەوە و بەشداران بە شایی و هەڵپەڕکێ یادی دامەزرانی حیزبی دێموکراتی کوردستانیان بەرز راگرت و ئەو بڕگەیەش تا دەرەنگانی شەو بەردەوام بوو.\nشایانی باسە ئەو حیزب و رێکخراوە سیاسییانەی کە بەشداری ئەو رێوڕەسمە بوون و بە برووسکە و چەپکە گوڵەوە پیرۆزبایی ئەو یادە پیرۆزەیان کردبوو، بریتی بوون لە:\n– لێژنەی رێکخراوی ئۆسڵۆی پارتی دێموکراتی کوردستان\n– لێژنەی ناوچەی نۆڕوێژی پارتی دێموکراتی کوردستان\n– کۆنگرەی نەتەوەیی کوردستان\n– پارتی ئازادیی کوردستان\nحیزبی دێموکراتی کوردستان – کومیتەی نۆڕوێژ\nپیرۆز بێت یادی 74 ساڵەی دامەزرانی حیزبی دێموکراتی کوردستان


کۆرۆنا لە جەستەی ئاژەڵەکەدا دەگۆڕێ\nحکومەتى دانیمارک بڕیاریداوە بۆ ڕێگەگرتن لە گواستنەوەى پەتاى کۆرۆنا 17 ملیۆن لە ئاژەڵى منک لەناو ببات، ئەوەش بەهۆی ئەوەی کۆرونا لەو گیاندارەدا گۆڕانکارى بەسەر هاتووە گواستراوەتەوە بۆ مرۆڤ.\nمێتە فریدریکسن، سەرۆک وەزیرانى دانیمارک (پێنجشەممە 5ى تشرینى دووەمى 2020) ڕایگەیاندوە، 17 ملیۆن گیاندارى جۆرى منک لەناودەبەن، ئەوەش دواى ئەوەى کۆرونا لەو گیاندارەدا گۆڕانکارى بەسەر هاتووە گواستراوەتەوە بۆ مرۆڤ.\nباسى لەوەشکردووە، دەسەڵاتدارانى تەندروستى نەوەى ڤایرۆسى کۆرۆنایان لە مرۆڤ و "مینک" یشدا دۆزیوەتەوە کە هەستیاریى جەستە بۆ دژە تەنەکان کەمدەکاتەوە، بەهۆى ئەوەشەوە لە داهاتوودا ڤاکسینەکان کاریگەریان نامێنیت.\nفریدریکسن جەختیلەوەشکردوەتەوە: " بەرامبەر گەلەکەمان بەرپرسیارێتیمان لەسەر شانە، بەتایبەت دواى ئەوەى گۆڕانى ڤایرۆسەکە ئاشکراکراوە بەرپرسیارێتیمان بەرامبەر سەرجەم جیهانیش هەیە، چونکە ڤایرۆسە گۆڕاوەکە لەو گیاندارە مەترسییە بەتایبەتى لەسەر ڤاکسین، ئەوەش واتاى ئەوەیە مەترسى هەیە لە دانیمارکەوە بگوازرێتەوە بۆ جیهان."\nڤایرۆسى کۆرۆنا لەناو کێڵگەکانى گیاندارانى مینک لە دانیمارک کە گەورەترین سەرچاوەى فەروى ئەو جۆرە گیاندارەیە لە جیهاندا بڵاوبوقەتەوە و لەمانگى شەشى ئەمساڵیشەوە چەندین جار داواى لەناوبردنى ئەو گیاندارانە کراوە.\nژمارەى توشبوانى کۆرۆنا 54 ملیۆنى تێپەڕاند\n2020.11.14 - 22:02\nئاماری کۆرۆنا لە عێراق گەیشتە نیو ملیۆن توشبوو\n2020.11.09 - 16:10\nنمرەی سەروو 100 لە ئامادەییەکانی عێراق ژمارەیەکی پێوانەیی تۆمارکرد\n2020.11.15 - 23:35


ئه‌مریكا: تواناى ئێرانمان له عێراق په‌كخستووه\nYou are at:Home»بابەتی گشتی»عێراق و جیهان»ئه‌مریكا: تواناى ئێرانمان له عێراق په‌كخستووه\nژه‌نه‌ڕاڵ كینیس ماكینزى فه‌رمانده‌ى فه‌رمانده‌یى ناوه‌ندى سوپاى ئه‌مریكا ده‌ڵێ، به كوشتنى قاسم سوله‌یمانى كۆششه‌كانى ئێرانمان له عێراق په‌كخستووه، له دواى كوشتنى ئه‌م پیاوه‌وه ئه‌م وڵاته جۆرێك له ئاژاوه ده‌ژیت.\nدوایین دیمانه‌ى ژه‌نه‌ڕاڵ ماكینزى له‌گه‌ڵ ئاژانسى بلۆمبێرگى ئه‌مریكى كراوه، ماڵپه‌ڕى حوڕه‌ى ئه‌مریكى پوخته‌یه‌كى له دیمانه‌كه بڵاوكردووه‌ته‌وه، كه تێیدا ئه‌و به‌رپرسه باڵایه‌ى ئه‌مه‌ریكا باس له بێ توانایى ئێران ده‌كات له عێراق.\nماكینزى ده‌ڵێ، “دواى كوژرانى قاسم سوله‌یمانى فه‌رمانده‌ى فه‌یله‌ق قودسى سوپاى پاسدران، له ناوه‌ندى بڕیاردانى ئێران جۆرێك له ئاژاوه هه‌یه”.\nدواتر باس له كاریگه‌رى رووداوى كوشتنى سوله‌یمانى له‌سه‌ر ئێران ده‌كات و ده‌ڵێ، “ئێران هه‌ستى ده‌كرد له‌سه‌ر حیسابى ئه‌مریكا هه‌ژموونى خۆى له عێراق سه‌پاندووه، تا ئه‌و كاته‌ى زه‌برى چاوه‌ڕواننه‌كراو به‌ر سوله‌یمانى كه‌وت و كۆششه‌كانى تاران له عێراق په‌كى كه‌وت”.\nفه‌رمانده‌ى فه‌رمانده‌یى ناوه‌ندى ئه‌مریكا باس له‌وه ده‌كات، ئێسته جۆرێك له هێمنى له ململانێى نێوان ئه‌مه‌ریكا و ئێران هه‌یه، هۆكارى ئه‌مه‌یش ئه‌وه‌یه ئێران هێشتا له‌ژێر كاریگه‌رى كوشتنى سوله‌یمانى دایه. دواتریش ماكینزى باس له‌وه ده‌كات ئه‌مریكا زیاتر له 80 هه‌زار سه‌ربازى له‌ناوچه‌كه هه‌یه و كه شه‌ش هه‌زار و 500 سه‌ربازیان له عێراقن.


کوردیپێدیا - ئینسکلۆپیدیای مێژوونامە بەرگی 1\n📕 ئینسکلۆپیدیای مێژوونامە بەرگی 1 | پۆل: پەڕتووکخانە | زمانی بابەت: 🏳 کوردیی ناوەڕاست\nئینسکلۆپیدیای مێژوونامە بەرگی 1\nچاپی دووەم 2009 هەولێر\n🔗 خوێندنەوە / داونلۆدکردنی پەڕتووکی: ئینسکلۆپیدیای مێژوونامە بەرگی 1\n📥 ژمارەی داونلۆد: 1,641 جار\n1. 👁 ئینسکلۆپیدیای مێژوونامە بەرگی 10\n2. 👁 ئینسکلۆپیدیای مێژوونامە بەرگی 11\n➕ ئەم بابەتە لەلایەن: (م. ب.)ەوە لە: Dec 3 2015 10:29AM تۆمارکراوە\n✍ ئەم بابەتە بۆ دواجار لەلایەن: (زریان سەرچناری)ەوە لە: Aug 6 2019 8:11PM باشترکراوە\n📷 فایلی وێنە 1.0.2 91 KB Aug 6 2019 8:11PM زریان سەرچناری\n📷 فایلی وێنە 1.0.1 18 KB Dec 3 2015 10:29AM م. ب.\n📕 فایلی PDF 1.0.1 21 MB 667 Dec 3 2015 10:29AM م. ب.